Հավելված № 1

ՀՀ կառավարության 2017 թվականի

\_\_\_\_\_\_\_\_\_ \_\_\_\_\_ № - Ն որոշման

**ՏԵԽՆԻԿԱԿԱՆ ԿԱՆՈՆԱԿԱՐԳ**

**ՄԵՔԵՆԱՆԵՐԻ ԵՎ ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ՄԱՍԻՆ**

**ԳԼՈՒԽ I**

**ԿԻՐԱՌՄԱՆ ՈԼՈՐՏԸ**

1. Մեքենաների և սարքավորումների (այսուհետ՝ մեքենաներ և սարքավորումներ) անվտանգության մասինտեխնիկական կանոնակարգը (այսուհետ` Տեխնիկական կանոնակարգ) տարածվում է Հայաստանի Հանրապետության տարածքում շրջանառության համար թողարկվող մեքենաների և սարքավորումների վրա:
2. Տեխնիկական կանոնակարգը կարգավորում է անվտանգության պահանջներ՝ մեքենաների և սարքավորումների շահագործման կենսական ցիկլերի բոլոր փուլերի՝ նախագծման, արտադրման, հավաքակցման կամ տեղակայման, կարգաբերման, շահագործման, պահման, տեղափոխման, իրացման և օգտահանման համար,և նպատակաուղղված է տեխնածին վթարների, դժբախտ դեպքերի և պատահարների կանխարգելմանը, այդ վթարների հետևանքով հասցվող վնասների ռիսկի կառավարմանն ու նվազեցմանը, ինչպես նաև կարգավորում է սպառողներին թյուրիմացության մեջ գցող գործողությունների նախազգուշացման, մարդու կյանքի կամ առողջության և գույքի պաշտպանության, կենդանիների կյանքի ու առողջության և շրջակա բնական միջավայրի պահպանման գործընթացների հետ կապված հարաբերությունները:
3. Տեխնիկական կանոնակարգի պահանջները տարածվում է այն մեքենաների և սարքավորումների վրա, որոնց համար բացահայտված և նույնականացված են վտանգի տեսակները, և վտանգի այդ տեսակների վերացման կամ նվազեցման նկատմամբ պահանջները սահմանված են համաձայն Տեխնիկական կանոնակարգի № 2 և № 3 հավելվածների:
4. Տեխնիկական կանոնակարգի գործողությունները չեն տարածվում հետևյալ տեսակի մեքենաների և սարքավորումների վրա.
5. կապի ցանցերի գործառնության կայունության և ամբողջականության ապահովման և ռադիոհաճախության սպեկտրի օգտագործման հետ կապված մեքենաներ և սարքավորումներ,
6. բժշկական օգնություն և սպասարկում ստացող պացիենտի հետ անմիջապես շփմամբ օգտագործվող և բժշկական նպատակներով կիրառվող մեքենաներ և սարքավորումներ (ռենտգենյան,ախտորոշման, թերապևտիկ (բուժական), օրթոպեդիական (ոսկրաբուժական), ատամնաբուժական, վիրաբուժական սարքավորումներ),
7. ատոմային էներգիայի օգտագործման բնագավառում կիրառման համար հատուկ նախագծված և արտադրված մեքենաներ և սարքավորումներ: Տեխնիկական կանոնակարգի գործողությունները ատոմային էներգիայի օգտագործման բնագավառում կիրառվող ընդհանուր արդյունաբերական նշանակության մեքենաների և սարքավորումների վրա տարածվում են այնքանով,որքանով որ դրանք չեն հակասում միջուկային և ճառագայթային անվտանգության ապահովման պահանջներին,
8. անվավոր տրանսպորտային միջոցներ, բացառությամբ դրանց վրա տեղակայված մեքենաների և սարքավորումների,
9. ծովային և գետային տրանսպորտային միջոցներ (նավեր և լողամիջոցներ, այդ թվում՝ դրանց վրա օգտագործվող մեքենաներ և սարքավորումներ),
10. թռչող և տիեզերական ապարատներ,
11. մետրոպոլիտեն,երկաթուղային շարժակազմ և տեխնիկական միջոցներ,որոնք հատուկ նախագծված և արտադրված են երկաթուղային տրանսպորտում կիրառման համար,
12. զվարճահարմարանքներ (կարուսելներ),
13. սպառազինության (զինամթերք) և ռազմական տեխնիկա,
14. սահմանափակ ֆիզիկական հնարավորություններով անձանց կողմից շահագործման համար նախատեսված մեքենաներ և սարքավորումներ,
15. գյուղատնտեսական և անտառային տրակտորներ և կցորդներ,բացառությամբ դրանց վրա տեղակայված մեքենաների և սարքավորումների,
16. հորատման հարթակներ, բացառությամբ դրանց վրա օգտագործվող մեքենաների և սարքավորումների:
17. Տեխնիկական կանոնակարգի գործողությունները տարածվում են նաև արտադրական վտանգավոր օբյեկտներում կիրառվող մեքենաների և սարքավորումների վրա:
18. Եթե մեքենաների և սարքավորումների շահագործման արդյունքում առաջացող ռիսկերն ամբողջությամբ կամ մասնակիորեն սահմանված են այլ տեխնիկական կանոնակարգերով, ապա մեքենաները և սարքավորումները պետք է համապատասխանեն նաև այն տեխնիկական կանոնակարգերի պահանջներին,որոնց գործողությունը տարածվում է դրանց վրա:
19. Մեքենաների և սարքավորումների նույնականացման ժամանակ սահմանվում են որոշակի մեքենաների և սարքավորումների համապատասխանությունը նմուշին կամ դրանց նկարագրությանը, որպես այդպիսիք կարող են օգտագործվել դասակարգիչները, մասնագրերը և գծագրերը, տեխնիկական պայմանները, շահագործման փաստաթղթերը, ստանդարտները, որոնք նշված են Տեխնիկական կանոնակարգի 6-րդ գլխի 41-րդ կետում:
20. Մեքենաների և սարքավորումների որոշակի կարգերի համար անվտանգության լրացուցիչ պահանջները սահմանված են համաձայն Տեխնիկական կանոնակարգի № 3 հավելվածի:

**ԳԼՈՒԽ II**

**ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐ ԵՎ ՏԵՐՄԻՆՆԵՐ**

1. Տեխնիկական կանոնակարգում կիրառվում են հետևյալ եզրույթները և դրանց սահմանումները`
2. անվտանգության հիմնավորում՝ փաստաթուղթ, որը պարունակում է ռիսկի վերլուծություն, ինչպես նաև պարունակում է մեքենայի և սարքավորման կենսական ցիկլի բոլոր փուլերում ուղեկցող, անվտանգությունն ապահովելու համար նվազագույն անհրաժեշտ միջոցառումների մասին կոնստրուկտորական, շահագործման և տեխնոլոգիական փաստաթղթերից տեղեկությունները և հիմնանորոգումն անցկացնելուց հետո՝ շահագործման,
3. աշխատատևություն՝ մեքենայի և սարքավորման աշխատանքի տևողությունը կամ ծավալը,
4. թույլատրելի ռիսկ՝արտադրողի տեխնիկական և էկոնոմիկական հնարավորություններից ելնելով մեքենայի և սարքավորման կիրառման ժամանակ անվտանգության մակարդակին համապատասխանող ռիսկի արժեքը, որը պետք է ապահովել արտադրանքի կենսական ցիկլի բոլոր փուլերում,
5. կենսական ցիկլ՝մեքենայի և սարքավորման նախագծման սկզբից մինչև օգտահանման ավարտը ընկած ժամանակաշրջանը, ներառյալ փոխկապակցված փուլերը (նախագծում, պատրաստում (արտադրում), պահում, հավաքակցում, կարգաբերում, շահագործում, այդ թվում՝ արդիականացում (վերազինում),վերանորոգում,տեխնիկական և կենցաղային սպասարկում),
6. կրիտիկական հրաժարում՝ մեքենայի և սարքավորման հրաժարում,որի հնարավոր հետևանքներն են համարվում մարդու կյանքին և առողջությանը,գույքին,շրջակա միջավայրին, կենդանիների և բույսերի կյանքին ու առողջությանը վնաս պատճառելը,
7. համակարգ՝մեքենաների և սարքավորումների ամբողջություն,որոնք պահանջվող գործառույթների կատարման համար կոնստրուկտիվորեն և գործառական միավորված են իրար հետ,
8. հրաժարում՝իրադրություն, որն ամփոփվում է մեքենայի և սարքավորման նախագծման ժամանակ կոնստրուկտիվ խախտումների, արտադրման կամ վերանորոգման սահմանված գործընթացի չպահպանման, շահագործման կանոնների կամ հրահանգի չկատարման հետևանքով աշխատունակ վիճակի խափանումով,
9. մեքենա՝փոխկապակցված մասերի կամ հանգույցների շարք, որոնցից գոնե մեկ մասը կամ մեկ հանգույց շարժվում է համապատասխան շարժաբերերի, կառավարման շղթաների, էներգիայի աղբյուրների օգնությամբ, կոնկրետ կիրառման համար մեկտեղ միավորված (օրինակ՝ նյութի մշակում, վերամշակում,փոխադրում կամ փաթեթավորում),
10. նախագծող՝իրավաբանական կամ ֆիզիկական անձ,որն իրականացնում է մեքենաների և սարքավորումների նոր տեսակի ստեղծման գործընթացը,փորձնական նմուշի արտադրման և փորձնական նմուշի համար տեխնիկական փաստաթղթերի մշակումը,
11. նշանակված ծառայության ժամկետ՝  մեքենայի և սարքավորման շահագործման օրացույցային տևողությունն արտահայտված տարիներով,որին հասնելու դեպքում շահագործումն, անկախ դրանց տեխնիկական վիճակից, պետք է դադարեցվի,
12. նշանակված ռեսուրս՝ընդհանուրգումարային աշխատատևությունը, որին հասնելու դեպքում մեքենայի և սարքավորման շահագործումն, անկախ դրանց տեխնիկական վիճակից, պետք է դադարեցվի,
13. ռիսկ՝ վնասի պատճառման հավանականության և այդ վնասի հետևանքների զուգակցությունը մարդու կյանքի կամ առողջության,գույքի,շրջակա միջավայրի,կենդանիների և բույսերի կյանքի ու առողջության համար,
14. սահմանային վիճակ` մեքենայի և սարքավորման այնպիսի վիճակը, որի դեպքում դրանց հետագա շահագործումն անթույլատրելի է կամ աննպատակահարմար, և կամ էլ դրանց աշխատունակ վիճակի վերականգնումն անհնար է, կամ աննպատակահարմար,
15. սարքավորում՝ ինքնուրույն կիրառվող կամ մեքենայի վրա տեղակայվող տեխնիկական սարք, որն անհրաժեշտ է նրա հիմնական և լրացուցիչ գործառույթների կատարման համար, ինչպես նաև մի քանի մեքենաները մեկ միասնական համակարգում միավորման համար,
16. վտանգավոր գոտի` տարածություն, որտեղ մարդու վրա ներգործում են մեքենայից կամ սարքավորումից առաջացող վտանգները,
17. վտանգ՝ մարդու կյանքին և առողջությանը,գույքին,շրջակա միջավայրին վնաս պատճառելու ներուժային աղբյուր,
18. վթար՝ մեքենաների և սարքավորումների շահագործման գործընթացում անկառավարելի կամ չվերահսկվող պայթյունի և (կամ) վտանգավոր ու վնասկար նյութերի արտանետման առաջանալը, մեքենաների և սարքավորումների քայքայումը կամ վնասվածքը,
19. պահման նշանակված ժամկետ՝մեքենայի և սարքավորման պահման օրացույցային տևողությունն արտահայտված տարիներով, որին հասնելու դեպքում դրանց պահումն, անկախ տեխնիկական վիճակից, պետք է դադարեցվի,
20. պատահար՝ մեքենայի և սարքավորման հրաժարում, տեխնոլոգիական գործընթացի աշխատակարգից շեղում:

**ԳԼՈՒԽ III**

**ՇՈՒԿԱՅՈՒՄ ՇՐՋԱՆԱՌՈՒԹՅԱՆ ԿԱՆՈՆՆԵՐ**

1. Մեքենաները և սարքավորումները շուկայում շրջանառության մեջ են մտցվում Տեխնիկական կանոնակարգին դրանց համապատասխանության դեպքում, ինչպես նաև այլ տեխնիկական կանոնակարգերին համապատասխանության դեպքում,որոնց գործողությունները տարածվում են դրանց վրա և պայմանով,որ դրանք անցել են Տեխնիկական կանոնակարգով սահմանված համապատասխանության հավաստման ընթացակարգերը:
2. Մեքենաները և սարքավորումները, որոնց համապատասխանությունը Տեխնիկական կանոնակարգի և տվյալ արտադրանքների վրա տարածվող այլ տեխնիկական կանոնակարգերի պահանջներին հաստատված չէ, չպետք է մակնշված լինեն Հայաստանի Հանրապետության շուկայում արտադրանքի շրջանառության համար համապատասխանու- թյան ազգային նշանով և չի թույլատրվում շրջանառության մեջ մտցնել:

**ԳԼՈՒԽ IV**

**ՄԵՔԵՆԱՆԵՐԻ ԵՎ ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ԱՊԱՀՈՎՈՒՄԸ ՆԱԽԱԳԾՄԱՆ ԺԱՄԱՆԱԿ**

1. Մեքենաների և սարքավորումների նախագծման ժամանակ պետք է նույնականացված լինեն հնարավոր վտանգների (ռիսկերի) տեսակները կենսական ցիկլի բոլոր փուլերի համար:
2. Վտանգների (ռիսկերի) տեսակների նույնականացման համար պետք է իրականացվի ռիսկի գնահատում հաշվարկային,փորձարարական,փորձագիտական ճանապարհով, կամ համանման մեքենաների և սարքավորումների շահագործման տվյալների հիման վրա: Ռիսկի գնահատման մեթոդները կարող են սահմանվել ստանդարտներում, որոնք նշված են Տեխնիկական կանոնակարգի 6-րդ գլխի 41-րդ կետում:
3. Նախագծման ժամանակ պետք է մեքենայի և սարքավորման համար որոշվի և սահմանվի թույլատրելի ռիսկը: Ընդ որում, սահմանված ռիսկին անվտանգության մակարդակի համապատասխանությունն ապահովում են.
4. գիտահետազոտական և փորձնական կոնստրուկտորական աշխատանքների ամբողջականությամբ (լրիվությամբ),
5. անհրաժեշտ հաշվարկների և փորձարկումների համալիր անցկացմամբ, հիմնված սահմանված կարգով վերահսկված մեթոդիկաների վրա,
6. առանձին տեսակի մեքենաներում և սարքավորումներում կիրառվող նյութերի ընտրությամբ, կախված շահագործման պայմաններից և հարաչափերից,
7. նախագծողի կողմից սահմանային վիճակների չափանիշների սահմանմամբ,
8. նախագծողի կողմից նշանակված ծառայության ժամկետի, նշանակված ռեսուրսի, տեխնիկական սպասարկման, վերանորոգման և օգտահանման ժամկետների սահմանմամբ,
9. մեքենայի և սարքավորման հնարավոր կանխատեսելի անթույլատրելի օգտագործման հետ կապված բոլոր վտանգների բացահայտմամբ,
10. մեքենաների և սարքավորումների օգտագործման սահմանափակմամբ:
11. Այն դեպքում երբ գնահատված ռիսկը բարձր է թույլատրելիից,դրա նվազեցման համար պետք է փոփոխել մեքենայի և սարքավորման նախագիծը, ընդ որում, բացառվում է անձնակազմի միջամտությունը մեքենայի և սարքավորման բոլոր աշխատանքային գործելակարգերում (եթե միջամտությունը շահագործման հրահանգում նախատեսված չէ):
12. Նախագիծը փոփոխելու ճանապարհով մեքենայի և սարքավորման թույլատրելի ռիսկը որոշող տեխնիկական բնութագրերին հասնելու անհնարինության դեպքում, ինչպես նաև տնտեսական աննպատակահարմարության դեպքում, շահագործման հրահանգում նշվում է տվյալ մեքենայի և սարքավորման կիրառման պայմանները սահմանափակող կամ անվտանգությունն ապահովելու համար միջոցառումների կիրառման անհրաժեշտության մասին նախազգուշացնող տեղեկատվություն:
13. Մեքենաների և սարքավորումների նախագծման ժամանակ պետք է ապահոված և սահմանված լինեն ֆիզիկական գործոնների մակարդակները, կամ դրանց շահագործման ժամանակ անվտանգության ապահովման համար թույլատրելի մեծությունները չգերազանցող աղմուկի,ինֆրաձայնի,ուլտրաձայնի,թրթռման,էլեկտրական,մագնիսական,էլեկտրամագնիսա- կան և էլեկտրաստատիկ դաշտերի հիգիենիկ նորմերը (մակարդակները), ինչպես նաև վտանգավոր և վնասակար նյութերի անջատման մակարդակները:
14. Մեքենաների և սարքավորումների նախագծման ժամանակ պետք է մշակվի անվտանգության հիմնավորումը:
15. Մեքենաների և սարքավորումների անվտանգության հիմնավորման բնօրինակը պահվում է նախագծողի մոտ,իսկ պատճենները՝ մեքենաներ և սարքավորումներ արտադրողի մոտ և մեքենաներ ու սարքավորումներ շահագործող կազմակերպությունում:
16. Շահագործման հրահանգի մշակումը հանդիսանում է մեքենաների և սարքավորում-ների նախագծման անբաժանելի մասը: Շահագործման հրահանգը ներառում է.
17. մեքենայի և սարքավորման բնութագրերի (հատկությունների), գործողության սկզբունքի, կոնստրուկցիայի մասին տեղեկատվությունը,
18. մեքենայի և սարքավորման հավաքման և հավաքակցման, կարգաբերման կամ կարգավորման,տեխնիկական սպասարկման ցուցումները,
19. մեքենայի և սարքավորման օգտագործման ցուցումները և անվտանգության ապահովման միջոցառումները, որոնք անհրաժեշտ է պահպանել մեքենաների և սարքավորումների շահագործման ժամանակ, ներառյալ շահագործման հանձնման, ըստ նշանակության կիրառման, տեխնիկական սպասարկման, բոլոր տեսակի վերանորոգման, պարբերական արատորոշման,փորձարկման,փոխադրման, փաթեթավորման, կոնսերվացման և պահման պայմանները,
20. նշանակված ցուցանիշները (պահման նշանակված ժամկետ,նշանակված ծառայության ժամկետ և նշանակված ռեսուրս) կոնստրուկտիվ առանձնահատկություններից կախված: Նշանակված ցուցանիշների ավարտից հետո սարքավորումները հանվում են շահագործումից և դրանց վերանորոգման ուղարկելու, օգտահանման, ստուգման և նոր նշանակված ցուցանիշների (նշանակված ռեսուրս, պահման ժամկետ, ծառայության ժամկետ) սահմանման մասին որոշում է կայացվում,
21. կրիտիկական հրաժարումների ցուցակը, անձնակազմի հնարավոր սխալ գործողությունը, որոնք հանգեցնելու են պատահարի կամ վթարի,
22. անձնակազմի գործողությունը պատահարի,կրիտիկական հրաժարումի կամ վթարի դեպքում,
23. սահմանային վիճակների չափանիշները,
24. շահագործումից հանելու և օգտահանման ցուցումները,
25. սպասարկող անձնակազմի որակավորման մասին տեղեկությունները:
26. Այն դեպքում,երբ մեքենանները և սարքավորումները նախատեսված են ոչ մասնագիտացված օգտագործողների կողմից շահագործման համար, շահագործման հրահանգում, պետք է հաշվի առնվեն այդպիսի օգտագործողների գիտելիքները, կարողությունները և փորձը:

**ԳԼՈՒԽ V**

**ՄԵՔԵՆԱՆԵՐԻ ԵՎ ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ԱՊԱՀՈՎՈՒՄԸ ԱՐՏԱԴՐՄԱՆ, ՊԱՀՄԱՆ, ՓՈԽԱԴՐՄԱՆ, ՇԱՀԱԳՈՐԾՄԱՆ ԵՎ ՕԳՏԱՀԱՆՄԱՆ ԺԱՄԱՆԱԿ**

1. Մեքենանների և սարքավորումներիարտադրման ժամանակ պետք է ապահովված լինի դրանց համապատասխանությունը նախագծային (կոնստրուկտորական) փաստաթղթերի և Տեխնիկական կանոնակարգի պահանջներին:
2. Մեքենանների և սարքավորումներիարտադրման ժամանակ, արտադրողը պետք է կատարի նախագծային (կոնստրուկտորական) փաստաթղթերով որոշված բոլոր համալիր միջոցառումները,որոնք ուղղված են անվտանգության ապահովմանը, ընդ որում, պետք է ապահովված լինի բոլոր տեխնոլոգիական գործողությունների կատարման ստուգման (հսկողության) հնարավորությունը, որոնցից կախված է անվտանգությունը:
3. Մեքենանների և սարքավորումներիարտադրման ժամանակ պետք է իրականացվեն նախագծային (կոնստրուկտորական) փաստաթղթերով նախատեսված բոլոր տեսակի փորձարկումները:
4. Մեքենանների և սարքավորումներիարտադրման ժամանակ պետք է ապահովված լինեն նախագծային (կոնստրուկտորական) փաստաթղթերով սահմանված անվտանգության պահանջների համապատասխանությունը Տեխնիկական կանոնակարգի պահանջներին, հաշվի առնելով կիրառվող տեխնոլոգիական գործընթացները և հսկողության համակարգերը: Արտադրողը, մեքենայի և սարքավորման շրջանառության համար թողարկումից առաջ, պետք է իրականացնի դրանց ռիսկի գնահատում:
5. Մեքենանների և սարքավորումներիարտադրման ժամանակ նախագծային (կոնստրուկտորական) փաստաթղթերից շեղումները պետք է համաձայնեցվեն նախագծողի հետ: Ռիսկերը, մեքենանների և սարքավորումների կիրառումից, որոնք արտադրվել են համաձայնեցված նախագծային (կոնստրուկտորական) փաստաթղթերի հիման վրա, չպետք է բարձր լինեն նախագծողի կողմից սահմանված թույլատրելի ռիսկից:
6. Մեքենա և սարքավորումարտադրողը պետք է ապահովի մեքենանների և սարքավորումների առաքման ապրանքաուղեկցող փաստաթղթերի լրակազմում շահագործման հրահանգի առկայությունը:
7. Մեքենան և սարքավորումը պետք է իր վրա ունենա վտանգի տեսակների մասին նշաններ կամ հստակ և չջնջվող նախազգուշացնող մակագրություններ:
8. Մեքենան և սարքավորումը պետք է իր վրա ունենա լավ տարբերելի,հստակ և չջնջվող նույնականացման մակագրություն,որը պետք է պարունակի.
9. արտադրողի անվանումը կամ նրա ապրանքային նշանը,
10. մեքենայի և սարքավորման անվանումը կամ նշանակումը (տեսակը,մակնիշը, մոդելը՝ առկայության դեպքում),
11. արտադրման տարին և ամիսը:
12. Եթե Տեխնիկական կանոնակարգի 29-րդ կետում բերված տեղեկատվությունը հնարավոր չէ զետեղել մեքենայի և սարքավորման վրա, ապա դրանք կարող են նշվել միայն տվյալ մեքենայի և սարքավորման հետ ուղեկցվող շահագործման հրահանգում: Ընդ որում, արտադրողի անվանումը կամ նրա ապրանքային նշանը, մեքենայի և սարքավորման անվանումը կամ նշանակումը (տեսակը,մակնիշը, մոդելը՝ առկայության դեպքում) պետք է զետեղվեն փաթեթվածքի վրա:
13. Տեխնիկական կանոնակարգի 29-րդ կետում նշված տեղեկատվությունը պետք է ներառված լինի շահագործման հրահանգում: Բացի դրանից, շահագործման հրահանգը պետք է պարունակի արտադրողի (արտադրողի կողմից լիազորված անձի),ներմուծողի հետ կապ հաստատելու համար, դրանց անվանման և գտնվելու վայրի մասին տեղեկատվություն:
14. Շահագործման հրահանգը մշակվում է միջազգային ընդունված նորմերին համապատասխան ձևաչափով, լեզուներով, կամ մեքենայի և սարքավորման պատվիրատուի կողմից նշված լեզվով կամ հայերենով, եթե Հայաստանի Հանրապետության օրենսդրությամբ կամ միջազգային պայմանագրերով այլ բան նախատեսված չէ: Շահագործման հրահանգը կազմվում է թղթային կրիչների վրա, որին կարող է հավելվել շահագործման փաստաթղթերի լրակազմը էլեկտրոնային կրիչների վրա: Ոչ կենցաղային նշանակության մեքենայի և սարքավորման լրակազմի մեջ մտնող շահագործման հրահանգն արտադրողի ընտրությամբ կարող է ուղեկցվել միայն էլեկտրոնային կրիչների վրա:
15. Մեքենայի և սարքավորման փաթեթավորման համար կիրառվող նյութերը պետք է անվտանգ լինեն:
16. Մեքենաների և սարքավորումների, դրանց հանգույցների և մանրակների փոխադրումը և պահումը պետք է իրականացվեն հաշվի առնելով նախագծային (կոնստրուկտորական) և շահագործման փաստաթղթերով նախատեսված անվտանգության պահանջները:
17. Մեքենաների և սարքավորումների տեխնիկական սպասարկման, վերանորոգման և ստուգումների անցկացման ժամանակ պետք է այդ աշխատանքների կատարման ամբողջ ժամկետի ընթացքում պահպանվեն շահագործման հրահանգով, տեխնիկական սպասարկման կամ վերանորոգման անցկացման ծրագրով սահմանված պահանջները:
18. Մեքենայի և սարքավորման վերանորոգման ժամանակ,նրա կոնստրուկցիայի հետ կապված փոփոխությունները պետք է համաձայնեցվեն նախագծողի հետ:
19. Մեքենայի և սարքավորման հիմնանորոգում անցկացնելուց հետո պետք է անցկացվի ռիսկի գնահատում, որի արժեքը չպետք է բարձր լինի թույլատրելի արժեքից: Անհրաժեշտու- թյան դեպքում մշակվում են տեխնիկական և կազմակերպական միջոցառումներ, որոնք պետք է կանխեն թույլատրելի ռիսկի արժեքի ցանկացած շեղումները և ուղղված լինեն թույլատրելի ռիսկի արժեքի պահպանմանը կամ դրան հասնելուն:
20. Նախագծային (կոնստրուկտորական) փաստաթղթերի պահանջներին չհամապատաս- խանող, վերանորոգված մեքենաների և սարքավորումների համար պետք է մշակվեն անվտանգության հիմնավորումում սահմանված ռիսկի արժեքի ապահովմանն ուղղված միջոցառումներ,հաշվի առնելով կազմակերպությունում ընդունված և ներդրված տեխնոլոգիա- կան գործընթացներն ու հսկողության համակարգերը:
21. Շահագործման հրահանգում պետք է սահմանված լինեն մեքենայի և սարքավորման անվտանգ օգտահանման համար հանձնարարականներ:
22. Մեքենաների և սարքավորումների նախագծման ժամանակ, շահագործման հրահանգում պետք է որոշված լինեն, նշանակված ռեսուրսին կամ նշանակված ծառայության ժամկետին հասնելուց հետո, մեքենայի և սարքավորման ոչ ըստ նշանակության օգտագործումն կանխելու համար միջոցառումներ:

**ԳԼՈՒԽ** **VI**

**ԱՆՎՏԱՆԳՈՒԹՅԱՆ ՊԱՀԱՆՋՆԵՐԻՆ ՀԱՄԱՊԱՏԱՍԽԱՆՈՒԹՅԱՆ ԱՊԱՀՈՎՈՒՄԸ**

1. Տեխնիկական կանոնակարգին մեքենաների և սարքավորումների համապատասխանությունն ապահովում են Տեխնիկական կանոնակարգի անվտանգության պահանջների անմիջական կատարմամբ, կամ մեքենաներին և սարքավորումներին վերաբերող Հայաստանի Հանրապետության ստանդարտացման ազգային համակարգով սահմանված ազգային ստանդարտների ցանկում ներառված ստանդարտների պահանջների կատարմամբ, և որոնք պարունակում են մեքենաների և սարքավորումների համապատասխան տեսակներին արտադրանքի համապատասխանության գնահատում (հավաստում) իրականացնելու համար անհրաժեշտ չափումների և հետազոտությունների (փորձարկումների) եղանակներ և կանոններ, այդ թվում՝ նմուշառման կանոններ, որոնք անհրաժեշտ են Տեխնիկական կանոնակարգի պահանջների կիրառման և կատարման համար,և որոնց կամավոր հիմունքով կիրառման արդյունքում ապահովում են Տեխնիկական կանոնակարգի պահանջների պահպանումը:

**ԳԼՈՒԽ VII**

**ՀԱՄԱՊԱՏԱՍԽԱՆՈՒԹՅԱՆ ԳՆԱՀԱՏՈՒՄ**

1. Հայաստանի Հանրապետության տարածքում շրջանառության մեջ դրվող մեքենաները և սարքավորումները ենթակա են Տեխնիկական կանոնակարգի պահանջների համապատասխանության գնահատման:
2. Համապատասխանության գնահատումը Տեխնիկական կանոնակարգի պահանջներին

իրականացվում է համապատասխանության հավաստման ձևով և պետական հսկողության (վերահսկողության) ձևով:

1. Տեխնիկական կանոնակարգի պահանջներին համապատասխանության հավաստման ենթակա չեն՝ շահագործման մեջ դրված, կամ արտադրողների սեփական կարիքների համար արտադրված մեքենաները և սարքավորումներն, ինչպես նաև մեքենաների և սարքավորումների վերանորոգման (տեխնիկական սպասարկման) համար օգտագործվող, համալրող արտադրատեսակները և մեքենաների պահեստամասերը:

**ԳԼՈՒԽ VIII**

**ՄԵՔԵՆԱՆԵՐԻ ԵՎ ՍԱՐՔԱՎՈՐՈՒՄՆԵՐԻ** **ՄԱԿՆՇՈՒՄԸ ԵՎ ՀԱՄԱՊԱՏԱՍԽԱՆՈՒԹՅԱՆ ԳՆԱՀԱՏՈՒՄԸ (ՀԱՎԱՍՏՈՒՄԸ)**

1. Մեքենաները և սարքավորումները պետք է մակնշվեն համապատասխանության նշանով՝ Հայաստանի Հանրապետության օրենսդրությամբ սահմանված կարգով կամ Հայաստանի Հանրապետության կողմից կնքված միջազգային պայմանագրերով (համաձայնագրերով) սահմանված կարգով: Ընդ որում, Տեխնիկական կանոնակարգի անվտանգության պահանջներին համապատասխանող և սույն գլխում սահմանված համապատասխանության գնահատման (հավաստման) ընթացակարգեր անցած մեքենաները և սարքավորումները պետք է ունենան մակնշում: Տվյալ դեպքում, մակնշումը կատարվում է.
2. Հայաստանի Հանրապետությունում համապատասխանությունը հավաստող համապա- տասխանության ազգային նշանով, Հայաստանի Հանրապետության կառավարության 2013 թվականի մարտի 14-ի № 337-Ն որոշման № 1 և № 2 հավելվածներով սահմանված պահանջների համապատասխան, ընդ որում, մակնշումն իրականացվում է մինչև մեքենաները և սարքավորումները շուկայում շրջանառության մեջ դնելը՝ շուկայում շրջանառության համար թողարկումից առաջ,

և կամ՝

1. Եվրասիական տնտեսական միության մասին պայմանագրին Հայաստանի Հանրապետության անդամակցության շրջանակներում՝ Մաքսային միության 2011 թվականի հուլիսի 15-ի № 711 որոշմամբ սահմանված պահանջներին համապատասխան:
2. Համապատասխանության նշանը զետեղվում է անմիջապես մեքենաների և սարքավորումների յուրաքանչյուր միավոր արտադրատեսակի վրա:Թույլատրվում է համապա- տասխանության նշանի զետեղումը միայն փաթեթվածքի վրա և կցված շահագործման փաստաթղթերում, եթե նշանը անհնար է զետեղել անմիջապես մեքենայի և սարքավորման վրա:
3. Համապատասխանության նշանը պետք է դրոշմված լինի ցանկացած եղանակով

այնպես, որպեսզի ապահովի մեքենաների և սարքավորումների շահագործման ամբողջ ընթացքում պատկերի ամբողջականությունը, հստակությունն ու վերջինիս ջնջվելու (մաքրվելու) հնարավորության բացառումը:

1. Համապատասխանության հայտարարագրման ժամանակ որպես հայտատու կարող է

հանդես գալ Հայաստանի Հանրապետության տարածքում Հայաստանի Հանրապետության օրենսդրությանը համապատասխան գրանցված իրավաբանական անձը կամ ֆիզիկական անձը, որը հանդես է գալիս որպես անհատ ձեռնարկատեր, կամ հանդես է գալիս որպես արտադրող կամ արտադրողի լիազոր ներկայացուցիչ կամ դիստրիբյուտոր, վաճառող կամ օտարերկրյա արտադրողի հետ ունեցած պայմանագրի հիման վրա Տեխնիկական կանոնակարգի պահանջներին մատակարարվող արտադրանքի համապատասխանության և անհամապատասխանության դեպքում պատասխանատվության մասով գործառույթներն իրականացնող անձ (օտարերկրյա արտադրողի գործառույթներն իրականացնող անձ)՝ (այսուհետ` հայտատու):

1. Մեքենաների և սարքավորումների համապատասխանության գնահատման համար հայտատուն ձևավորում է Տեխնիկական կանոնակարգով սահմանված անվտանգության պահանջներին համապատասխանությունը հավաստող լրակազմ փաստաթղթերի փաթեթ,որը ներառում է.
2. անվտանգության հիմնավորումը,
3. տեխնիկական պայմանները (առկայության դեպքում),
4. շահագործման ակտերը,
5. Տեխնիկական կանոնակարգի 6-րդ գլխի 41-րդ կետում նշված այն ստանդարտների ցանկը, որոնց պահանջներին պետք է համապատասխանեն տվյալ մեքենաները և սարքավորումները (արտադրողի կողմից դրանց կիրառման դեպքում),
6. պայմանագիրը (առաքման համար), (խմբաքանակի, միավոր արտադրատեսակի համար) կամ ապրանքաուղեկցող փաստաթղթերը (խմբաքանակի, միավոր արտադրատեսակի համար),
7. հայտատուի որակի կառավարման համակարգի սերտիֆիկատը (առկայության դեպքում),
8. կատարված հետազոտությունների մասին տեղեկատվությունը (առկայության դեպքում),
9. արտադրողի, վաճառողի,օտարերկրյա արտադրողի գործառույթներն իրականացնող անձի կամ փորձարկման լաբորատորիաների (կենտրոնների) կողմից անցկացրած մեքենաների և սարքավորումների փորձարկումների արձանագրությունները (առկայության

դեպքում),

1. նյութերի և լրակազմող արտադրատեսակների համար համապատասխանության սերտիֆիկատները կամ դրանց փորձարկման արձանագրությունները (առկայության դեպքում),
2. տվյալ տեսակի մեքենաների և սարքավորումների համար օտարերկրյա սերտիֆիկացման մարմինների կողմից տրված համապատասխանության սերտիֆիկատները (առկայության դեպքում),
3. այլ փաստաթղթեր, որոնք ուղղակի կամ անուղղակի հավաստում են մեքենաների և սարքավորումների համապատասխանությունը Տեխնիկական կանոնակարգով սահմանված անվտանգության պահանջներին (առկայության դեպքում):
4. Համապատասխանության գնահատման համար փաստաթղթերը պետք է ներկայացվեն հայերենով, հայտատուի ստորագրությունով և կնիքով կնքված (առկայության դեպքում), իսկ միջազգային պայմանագրերի (համաձայնագրերի) շրջանակներում՝ պայմանագրով (համաձայնագրով) նախատեսված լեզվով:
5. Շրջանառության համար թողարկվող մեքենաները և սարքավորումները ենթակա են համապատասխանության գնահատման Տեխնիկական կանոնակարգի պահանջներին համապատասխան,ինչպես նաև Հայաստանի Հանրապետության օրենքով, կամ Հայաստանի Հանրապետության կառավարության որոշմամբ, կամ միջազգային պայմանագրերի (համաձայնագրերի) հիման վրա ընդունված այլ տեխնիկական կանոնակարգերի պահանջներին համապատասխան,որոնց գործողությունը տարածվում է տվյալ մեքենաների և սարքավորումների վրա:
6. Մեքենաների և սարքավորումների համապատասխանության գնահատումն (հավաս- տումն) իրականացվում է համապատասխանության հայտարարագրի և համապատաս- խանության սերտիֆիկատի ընդունման ձևերով: Համապատասխանության հայտարարագրի կամ համապատասխանության սերտիֆիկատի վերաբերյալ տեղեկությունները պետք է նշվեն մեքենայի և սարքավորման անձնագրում:
7. Տեխնիկական կանոնակարգի պահանջներին համապատասխանության սերտիֆի-կացման ձևով և համապատասխանության հայտարարագրման ձևով համապատասխանու- թյան հավաստմանն ենթակա տեխնիկական կանոնակարգման օբյեկտների ցուցակները բերված են Տեխնիկական կանոնակարգի № 4 հավելվածում:
8. Հայտատուի որոշմամբ, ինչպես նաև հայտատուի մոտ Տեխնիկական կանոնակարգի պահանջներին համապատասխանության հավաստման սեփական ապացույցների բացակա- յության կամ անբավարար լինելու դեպքում, Տեխնիկական կանոնակարգի № 4 հավելվածի ցուցակում նշված մեքենաների և սարքավորումների համապատասխանության հայտարա- րագրման ձևով համապատասխանության հավաստման փոխարեն կարող է անցկացվել սերտիֆիկացում, Տեխնիկական կանոնակարգի № 4 հավելվածով նախատեսված մեքենաների և սարքավորումների համար համապատասխանության հայտարարագրման սխեմաներին համարժեք սերտիֆիկացման սխեմաներով:
9. Հայտատուի կողմից, Տեխնիկական կանոնակարգերի պահանջներին մեքենաների և սարքավորումների համապատասխանության հայտարարագրի ընդունման ձևով համապատաս­խա­նությունը գնահատելու (հավաստելու) համար, կամավորության սկզբունքով կիրառելի են.
10. Հայաստանի Հանրապետության կառավարության 2014 թվականի հունվարի 16-ի №56-Ն

որոշման № 2--18 հավելվածներով սահմանված համապատասխանության գնահատման ընթացակարգերից յուրաքանչյուրը կամ դրանց տեսակների համադրումը, մասնվորապես № 2 հավելվածով (Ընթացակարգ **Ա**) և № 15 հավելվածով (Ընթացակարգ **Է**) նախատեսված ընթացակարգերը, կամ հայտարարագրման սխեմայի և սերտիֆիկացման սխեմայի ընտրությունն իրականացնում է հայտատուն համաձայն Հայաստանի Հանրապետության կառավարության 2004 թվականի օգոստոսի 12-ի № 1170-Ն որոշման հավելվածով սահմանված սխեմաներին համապատասխան.

ա. մեքենաների և սարքավորումների,այդ թվում սերիական արտադրվող, խմբաքանակի կամ յուրաքանչյուր (եզակի), սահմանափակ ծավալով խմբաքանակի արտադրանքի համար կիրառելի են` հայտարարագրման համար 1հ,2հ,3հ,4հ և 5հ սխեմաները,իսկ սերտիֆիկացման համար 1ս, 2ս, 3ս, 4ս, 5ս, 6ս և 7ս սխեմաները, ընդ որում, 1ս-5ս սխեմաները կիրառելի են հայտատուի կողմից սերիական արտադրության արտադրանքի համար, 6ս և 7ս սխեմաները կիրառելի են առանձին խմբաքանակների կամ յուրաքանչյուր (եզակի) արտադրանքի համար: Հավատարմագրված համապատասխանության գնահատման մարմնի (համապատասխանու- թյան գնահատման նշանակված մարմին) ընտրությունն իրականացնում է հայտատուն, որի հավատարմագրման ոլորտում ընդգրկված է տվյալ արտադրանքը:Հայտարարագրման 1հ,2հ, 3հ,4հ և 5հ սխեմաներում, սերտիֆիկացման 1ս,2ս,3ս,4ս,5ս,6ս և7ս սխեմաներում հայտատուն համապատասխանում է Տեխնիկական կանոնակարգի 48-րդ կետի պահանջներին,

և կամ՝

1. Եվրասիական տնտեսական միության մասին պայմանագրին Հայաստանի Հանրապետության անդամակցության շրջանակներում՝ Մաքսային միության հանձնաժողովի 2011 թվականի ապրիլի 7-ի № 621 որոշմամբ սահմանված պահանջներին համապատասխան.

ա. մեքենաների և սարքավորումների սերտիֆիկացումն իրականացվում է համաձայն՝ 1ս սխեմայի ,որը կիրառվում է սերիական արտադրվող մեքենաների և սարքավորումների համար, 3ս սխեմայի,որը կիրառվում է մեքենաների և սարքավորումների խմբաքանակի (կամ յուրաքանչյուր եզակի արտադրանքի) համար և 9ս սխեմայի,որը կիրառվում է սահմանափակ ծավալով մեքենաների և սարքավորումների խմբաքանակի համար,

բ. մեքենաների և սարքավորումների համապատասխանության մասին հայտարարագ- րումն իրականացվում է համաձայն՝ 1հ սխեմայի ,որը կիրառվում է սերիական արտադրվող մեքենաների և սարքավորումների համար,2հ սխեմայի,որը կիրառվում է մեքենաների և սարքավորումների խմբաքանակի (կամ յուրաքանչյուր եզակի արտադրանքի) համար, 3հ սխեմայի,որը կիրառվում է սերիական արտադրվող մեքենաների և սարքավորումների համար, 4հ սխեմայի,որը կիրառվում է մեքենաների և սարքավորումների խմբաքանակի (կամ յուրաքանչյուր եզակի արտադրանքի) համար, 5հ սխեմայի, որը օգտագործվում է հետևյալ մեքենաների և սարքավորումների համար՝ արտադրական վտանգավոր օբյեկտներում կիրառվող մեքենաների և սարքավորումների, շահագործման տեղում մինչև մեքենաների և սարքավորումների տեղակայումը լրիվ ծավալով փորձարկման կատարման անհնարինության դեպքում, երբ հայտատուն համապատասխանության հավաստման ժամանակ չի կիրառում Տեխնիկական կանոնակարգի 6-րդ գլխի 41-րդ կետում նշված ստանդարտներն,այդ թվում՝ նորարարական արտադրանքի համար, 6հ սխեմայի,որը կիրառվում է սերիական արտադրվող մեքենաների և սարքավորումների համար, արտադրողի մոտ որակի կառավարման սերտիֆիկացված համակարգի առկայության դեպքում: Հայտարարագրման 1հ ,2հ,3հ,4հ,5հ,6հ սխեմաներում և սերտիֆիկացման 1ս,3ս,9ս սխեմաներում հայտատուն համապատասխանում է Տեխնիկական կանոնակարգի 48-րդ կետի պահանջներին:

1. Համապատասխանության սերտիֆիկատի գործողության ժամկետը սերիական արտադրվող մեքենաների և սարքավորումների համար պետք է չգերազանցի հինգ տարին, իսկ թողարկված խմբաքանակի համար սերտիֆիկատի գործողության ժամկետ չի սահմանվում: Համապատասխանության սերտիֆիկատը կարող է ունենալ հավելված, որը պետք է ներառի մեքենաների և սարքավորումների որոշակի տեսակի ցանկ, որոնց վրա տարածվում է դրա գործողությունը:Հավելվածը ձևակերպվում է,եթե.
2. պահանջվում է մանրամասնել հայտատուի կողմից թողարկվող և միևնույն պահանջներին համապատասխան սերտիֆիկացված համասեռ արտադրանքի խմբի կազմը,
3. պահանջվում է նշել արտադրող գործարանները, որոնք միավորված են արտադրանքի արտադրության միասնական պայմաններ ունեցող ավելի խոշոր միավորումների կազմում:
4. Համապատասխանության գնահատման (սերտիֆիկացման) մարմինների կողմից իրականացվող սերտիֆիկացման գործընթացները և հայտատուին հանձնվող համապատաս-

խանության մասին հայտարարագիրը և համապատասխանության սերտիֆիկատը պետք է.

1. համապատասխանի Հայաստանի Հանրապետության կառավարության 2015 թվականի մայիսի 21-ի № 552-Ն որոշման հավելվածներով սահմանված պահանջներին,

և կամ՝

1. համապատասխանի Հայաստանի Հանրապետության կառավարության 2014 թվականի նոյեմբերի 19-ի № 1301-Ն որոշմամբ սահմանված պահանջներին:
2. Հայտատուի մոտ համապատասխանության հայտարարագրի և դրան կից փաս­տա­թղթերի պահման ժամկետ է սահմանվում՝ 10 տարի գրանց­ման պահից սկսած, եթե Հայաստանի Հանրապետության օրենքով այլ ժամկետ չի սահմանված:
3. Այն դեպքում, երբ մեքենաների և սարքավորումների վրա տարածվում է Հայաստանի Հանրապետության օրենքով կամ Հայաստանի Հանրապետության կառավարության որոշմամբ կամ միջազգային պայմանագրերի (համաձայնագրերի) հիման վրա ընդունված մի քանի տեխնիկական կանոնակարգերի գործողություն, որոնք սահմանում են հայտատուի մոտ համապատասխանության հայտարարագրի և դրան կից փաստաթղթերի պահման տարբեր ժամկետներ, ապա կիրառվում է սահմանված պահման ժամկետներից ամենաերկարը:
4. Համապատասխանության մասին հայտարարագիրը և համապատասխանության սերտիֆիկատն ունեն հավասար իրավաբանական ուժ և գործում են այն մեքենաների և սարքավորումների նկատմամբ, որոնք շուկայում շրջանառության մեջ են դրվում համապատասխանության մասին հայտարարագրի կամ համապատասխանության սերտիֆիկատի գործողության ժամանակահատվածում և կիրառելի են յուրաքանչյուր միավոր մեքենայի ու սարքավորման նկատմամբ և դրանց ծառայության ժամկետի ընթացքում:
5. Համապատասխանության մասին հայտարարագիրը կամ համապատասխանության սերտիֆիկատը հանդիսանում է Տեխնիկական կանոնակարգի պահանջներին մեքենայի և սարքավորման համապատասխանությունը հավաստող միակ փաստաթուղթը:

**ԳԼՈՒԽ IX****ԵՐԱՇԽԻՔԱՅԻՆ ՎԵՐԱՊԱՀՈՒՄ**

1. Հայաստանի Հանրապետությունը պետք է ձեռնարկի բոլոր միջոցները, որպեսզի Տեխնիկական կանոնակարգի պահանջներին չհամապատասխանող մեքենաներն ու սարքավորումները իր տարածքում և արտահանելու դեպքում շրջանառության մեջ դնելը սահմանափակելու, արգելելու, ինչպես նաև շուկայից դուրս բերելու համար:

Հավելված № 2

ՀՀ կառավարության 2017 թվականի

\_\_\_\_\_\_\_\_\_ \_\_\_\_\_ № - Ն որոշման

**ՄԵՔԵՆԱՆԵՐԻ ԵՎ ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ՀԻՄՆԱԿԱՆ ՊԱՀԱՆՋՆԵՐ**

1. Արտադրողի կողմից նախատեսված պայմաններում պետք է ապահոված լինի մեքենաների և սարքավորումների տեխնիկական սպասարկման և կարգավորման իրականացման հնարավորություն, վտանգի չենթարկելով անձնակազմին:
2. Մեքենաների և սարքավորումների նախագծման և արտադրման ժամանակ պատասխանատու անձերը պետք է.
3. վտանգը նվազեցնեն կամ վերացնեն,
4. վտանգից պաշտպանելու համար միջոցներ կիրառեն,
5. սպառողներին տեղեկացնեն պաշտպանության միջոցների մասին,ցուցանշեն,որ արդյոք պահանջվում է հատուկ ուսուցում, և որոշեն պաշտպանության տեխնիկական միջոցների պահանջարկը:
6. Մեքենաների և սարքավորումների նախագծման և արտադրման ժամանակ, ինչպես նաև մեքենայի և սարքավորման շահագործման հրահանգի մշակման ժամանակ, անհրաժեշտ է հաշվի առնել մեքենաների և սարքավորումների շահագործման դեպքում թույլատրելի ռիսկը:
7. Այն դեպքում,երբ անթույլատրելի շահագործման արդյունքում կարող է առաջանալ վտանգ, մեքենայի և սարքավորման կոնստրուկցիան պետք է այդպիսի շահագործմանը խոչընդոտի: Եթե դա տեղի չի ունենում կամ անհնարին է, ապա շահագործման հրահանգում սպառողի ուշադրությունն անհրաժեշտ է ուղղել այդպիսի իրավիճակների վրա:
8. Մեքենայի և սարքավորման նախագծման ու արտադրման ժամանակ անհրաժեշտ է օգտագործել էրգոնոմիական սկզբունքները, որպեսզի անձնակազմի վրա անհարմարության, հոգնածության ու հոգեբանական լարվածության ազդեցությունը մինչև հնարավոր նվազագույն մակարդակը նվազեցնելու համար:
9. Մեքենայի և սարքավորման նախագծման ու արտադրման ժամանակ պետք է հաշվի առնվեն գործարկուի (օպերատորի) գործողությունների հնարավոր այն սահմանափակումները, որոնք կարող են առաջանալ անհատական պաշտպանության միջոցների օգտագործման ժամանակ:
10. Մեքենան և սարքավորումը, ըստ նշանակության կիրառման, անվտանգ կարգավորում- ների և տեխնիկական սպասարկում իրականացնելու համար, պետք է շահագործման հրահանգին համապատասխան համալրվեն անհրաժեշտ հարմարանքներով և գործիքով:
11. Մեքենան և սարքավորումը պետք է նախագծվեն և արտադրվեն այնպես, որպեսզի դրանց արտադրության և շահագործման ժամանակ օգտագործվող հումքը, նյութերը մարդու կյանքի կամ առողջության, գույքի, շրջակա միջավայրի, կենդանիների կյանքի կամ առողջության անվտանգությանը սպառնացող ռիսկեր չառաջացնեն:Հեղուկների ու գազերի օգտագործման ժամանակ պետք է բացառվեն դրանց օգտագործման հետ կապված վտանգները:
12. Մեքենայի և սարքավորման անվտանգ շահագործման համար հարկավոր է նախատեսել լրացուցիչ լուսավորություն:

Մեքենայի և սարքավորման ներքին մասերը և հատվածները,որոնք պահանջում են հաճախակի զննում, կարգավորում ու տեխնիկական սպասարկում պետք է անվտանգությունն ապահովող լուսավորություն ունենան:

Մեքենայի և սարքավորման շահագործման ժամանակ անհրաժեշտ է բացառել ստվերված տիրույթների,խանգարումներ առաջացնող տիրույթների,կուրացման և պարբերական դիտարկման (ստրոբոսկոպիկ) երևույթի ձևավորման հնարավորությունը:

1. Մեքենան և սարքավորումը կամ դրանց յուրաքանչյուր մաս պետք է փաթեթավորված լինեն այնպես, որպեսզի դրանք ունենան բավականին կայունություն, կարողանան պահվել անվտանգ և չվնասվեն:
2. Եթե մեքենայի և սարքավորման կամ դրանց տարբեր մասերի քաշը, չափը կամ ձևը թույլ չեն տալիս դրանք տեղափոխել ձեռքով, ապա մեքենան և սարքավորումը կամ դրանց յուրաքանչյուր մաս պետք է.
3. ապահոված լինեն վերհանման համար մեխանիզմ ունեցող սարքերով,
4. ունենան այնպիսի եզրաձև, որպեսզի հնարավոր լինի կիրառել ստանդարտ ամբարձիչ միջոցներ:
5. Եթե մեքենան և սարքավորումը կամ դրանց մասերից որևէ մեկը կարող են տեղափոխվել ձեռքով, ապա դրանք պետք է հեշտությամբ տեղաշարժվեն կամ ապահոված լինեն վերհանման համար հարմարանքներով:

Մեքենայի և սարքավորման շահագործման ժամանակ անհրաժեշտ գործիքների, մանրակների և հանգույցների պահման ու անվտանգ տեղադրման համար պետք է նախատեսված լինեն հատուկ տեղեր:

1. Մեքենայի և սարքավորման կառավարման համակարգերը պետք է ապահովեն դրանց անվտանգ շահագործումն աշխատանքի բոլոր նախատեսված գործելակարգերում և շահագործման պայմաններով նախատեսված ցանկացած արտաքին գործոնի ներգործության դեպքում:

Կառավարման համակարգերը պետք է բացառեն վտանգավոր իրավիճակների առաջացումն անձնակազմի կողմից կառավարվող գործողությունների խախտման հետևանքով և հնարավոր տրամաբանական սխալների դեպքում:

Կառավարման համակարգերը, կախված մեքենաների և սարքավորումների աշխատանքի գործելակարգի կառավարման և հսկողության բարդությունից, պետք է ներառեն աշխատանքի գործելակարգերի ավտոմատ կարգավորման միջոցներ կամ ավտոմատ կանգառնելու միջոցներ, եթե աշխատանքի գործելակարգի խախտումը կարող է վտանգավոր իրավիճակի առաջացման պատճառ հանդիսանալ:

1. Մեքենայի և սարքավորման կառավարման համակարգերը պետք է միացնեն նախազգուշական ազդանշանման միջոցները և վտանգավոր իրավիճակների առաջացմանը հանգեցնող, մեքենաների և սարքավորումների գործառման խախտումների մասին նախազգուշացնող այլ միջոցներ:

Մեքենաների և սարքավորումների գործառման խախտումների մասին նախազգուշացնող միջոցները պետք է ապահովեն տեղեկատվության անսխալ, հավաստի ու արագ ընկալումն անձնակազմի կողմից:

1. Մեքենայի և սարքավորման կառավարման օրգանները պետք է.
2. լինեն հեշտ հասանելի և ազատ նկատելի, ապահոված մակագրություններով, նշաներով և նշանակված այլ եղանակներով,
3. նախագծված և տեղաբաշխված լինեն այնպես, որպեսզի բացառվի դրանց ինքնաբերական տեղաշարժը և ապահոված լինի դրանց հուսալի, վստահելի և միանշանակ կառավարելիությունը,
4. տեղաբաշխված լինեն, հաշվի առնելով տեղափոխման համար անհրաժեշտ ճիգերը, օգտագործման հաջորդականությունը և հաճախականությունն, ինչպես նաև գործառույթների կարևորությունը,
5. պատրաստված լինեն այնպես, որպեսզի դրանց ձևը և չափերը համապատասխանեն բռնելու (մատներով, դաստակով) կամ սեղմելու (ձեռքի մատով, ափով, ոտնաթաթով) եղանակին,
6. տեղաբաշխված լինեն վտանգավոր գոտու սահմաններից դուրս, բացառությամբ կառավարման օրգաններից, որոնց գործառնական նշանակությունը պահանջում է որպեսզի անձնակազմը գտնվի վտանգավոր գոտում, ընդ որում, անվտանգության ապահովման համար պետք է կիրառվեն լրացուցիչ միջոցներ:
7. Այն դեպքում, երբ նախատեսվում է կառավարման մեկ օրգանով մի քանի տարբեր գործողությունների կառավարում, ապա կատարվող գործողությունը պետք է արտացոլվի հսկողության միջոցներով և ստուգման ենթարկվի:
8. Մեքենայի և սարքավորման գործարկումը, ինչպես նաև կանգառնելուց (անկախ կանգառնելու պատճառից) հետո կրկնակի գործարկումը պետք է իրականացվի միայն գործարկման կառավարման օրգանով: Այդ պահանջը չի վերաբերում ավտոմատ գործելակարգով աշխատող արտադրական սարքավորման կրկնակի գործարկմանը, եթե կանգառնելուց հետո կրկնակի գործարկումը նախատեսված է այդ գործելակարգով:

Այն դեպքում, երբ մեքենաների և սարքավորումների համակարգն ունի համակարգի կամ դրա առանձին մասերի գործարկումն իրականացնող կառավարման մի քանի օրգաններ, իսկ դրանց օգտագործման հաջորդականության խախտումը կարող է հանգեցնել վտանգավոր իրավիճակների առաջացման, կառավարումը պետք է նախատեսի հաջորդականության խախտումը բացառող սարքեր:

1. Մեքենաների և սարքավորումների յուրաքանչյուր համակարգ պետք է ապահոված լինի կառավարման օրգանով, որի օգնությամբ մեքենան կամ սարքավորումը կարող է անվտանգ լրիվ կանգառնել: Մեքենաների և սարքավորումների կանգառնելու կառավարումը պետք է գործարկման կառավարման նկատմամբ գերակայություն ունենա:

Մեքենայի և սարքավորման կանգառնելուց հետո, մեքենայի և սարքավորման շարժաբերից ստացվող էներգիայի աղբյուրը պետք է անջատված լինի, բացառությամբ այնպիսի դեպքերի, երբ էներգիայի աղբյուրների անջատումը կարող է հանգեցնել վտանգավոր իրավիճակի առաջացման: Մեքենայի և սարքավորման կառավարման համակարգերը (բացառությամբ ձեռքի կառավարումով փոխադրովի մեքենաների) պետք է ապահոված լինեն արտակարգ արգելակման և վթարային կանգառնելու (անջատման) միջոցներով, եթե այդ համակարգերի կիրառումը կարող է նվազեցնել կամ կանխել վտանգը:

1. Վթարային կանգառնելու կառավարման սարքը պետք է.
2. լինի հեշտ հասանելի և հստակ նույնականացվելի,
3. մեքենան և սարքավորումը կանգնեցնի արագ, վտանգներ չառաջացնելով,
4. իրեն գործողության դնելուց հետո գտնվի կանգառնելուն համապատասխանող դիրքում, քանի դեռ նա օգտագործողի կողմից հարկադրաբար չի վերադարձվի սկզբնական (ելման) դիրք,
5. վերադառնա սկզբնական (ելման) դիրք, վերադառնալուց հետո չբերի մեքենայի և սարքավորման գործարկման,
6. լինի կարմիր գույնի,տարբերվի կառավարման մյուս սարքերից չափերով և ձևով:
7. Մեքենայի և սարքավորման համակարգի կառավարումը պետք է բացառի դրանց համատեղ գործառման արդյունքում վտանգների առաջացումն, ինչպես նաև որևէ մասի հրաժարման դեպքում:

Մեքենայի և սարքավորման համակարգի կառավարումը պետք է թույլատրի անձնակազմին անհրաժեշտության դեպքում արգելափակել համակարգի գործարկումն, ինչպես նաև իրականացնել նրա կանգառնելը:

1. Մեքենաների և սարքավորումների համակարգի կառավարման վահանակը պետք է անձնակազմին ապահովի վտանգավոր գոտիներում անձնակազմի կամ այլ անձանց բացակայության հսկողության իրականացման հնարավորություն, կամ էլ կառավարումը պետք է բացառի մեքենաների և սարքավորումների համակարգի գործառումը, վտանգավոր գոտում անձնակազմի կամ այլ անձանց գտնվելու դեպքում: Յուրաքանչյուր գործարկմանը պետք է նախորդի նախազգուշական ազդանշանի տրմամբ, որի գործողության տևողությունը թույլ կտա վտանգավոր գոտում գտնվող անձանց դուրս գալ այնտեղից կամ կանխել համակարգի գործարկումը:

Մեքենաների և սարքավորումների համակարգի կառավարման վահանակը պետք է ապահոված լինի համակարգի ցանկացած մասի շահագործման խախտումների մասին տեղեկատվության արտացոլման միջոցներով, ինչպես նաև համակարգի և դրա առանձին մասերի վթարային կանգառնելու (անջատման) միջոցներով:

1. Մեքենայի և սարքավորման կառավարման համակարգի շահագործման աշխատան- քային գործելակարգերի փոխարկիչի առկայության դեպքում, դրա յուրաքանչյուր դիրքը պետք է համապատասխանի շահագործման միայն մեկ գործելակարգի և հուսալիորեն սևեռակվի:
2. Եթե մեքենայի և սարքավորման շահագործման որոշակի գործելակարգերում պահանջվում է անձնակազմի բարձր պաշտպանություն, ապա փոխարկիչով տվյալ գործելակարգերի միացումը պետք է ապահովի.
3. ավտոմատ կառավարման արգելափակման հնարավորություն,
4. կոնստրուկցիայի տարրերի շարժումը միայն շարժման կառավարման օրգանին մշտական ճիգի կիրառման դեպքում,
5. մեքենայի և սարքավորման աշխատանքի դադարեցումը, եթե դրանց աշխատանքը կարող է վտանգ ստեղծել անձնակազմի համար,
6. մեքենայի և սարքավորման այն մասերի աշխատանքի բացառումը, որոնք չեն մասնակցում ընտրված գործելակարգով աշխատանքին,
7. մեքենայի և սարքավորման այն մասերի շարժման արագության նվազեցումը, որոնք մասնակցում են ընտրված գործելակարգով աշխատանքին:
8. Կառավարման ընտրված գործելակարգը պետք է հարաբերական գերակայություն ունենա կառավարման մյուս բոլոր գործելակարգերի համեմատ, բացառությամբ վթարային կանգառնելու գործելակարգի:
9. էլեկտրամատակարարման լրիվ կամ մասնակի դադարեցումը կամ դրա հետագա վերականգնումն, ինչպես նաև էլեկտրամատակարարման կառավարման շղթայի վնասվածքը չպետք է հանգեցնի վտանգավոր իրավիճակների առաջացմանը, ներառյալ.
10. էլեկտրամատակարարման վերականգնման դեպքում մեքենայի և սարքավորման ինքնաբերական գործարկմանը,
11. կանգառնելու համար արդեն տրված հրամանի չկատարմանը,
12. մեքենայի և սարքավորման շարժական մասերի և դրանց վրա ամրակապված առարկաների, նախապատրաստվածքների, գործիքների վայր ընկնելուն և դուրս նետմանը,
13. պաշտպանիչ սարքերի արդյունավետության նվազեցմանը:
14. Մեքենայի և սարքավորման կառավարման սխեմայում ցանկացած խախտում (անսարքություն կամ վնասվածք) չպետք է հանգեցնի վտանգավոր իրավիճակների առաջացմանը, ներառյալ.
15. էլեկտրամատակարարման վերականգնման դեպքում մեքենայի և սարքավորման ինքնաբերական գործարկմանը,
16. կանգառնելու համար արդեն տրված հրամանի չկատարմանը,
17. մեքենայի և սարքավորման շարժական մասերի և դրանց վրա ամրակապված առարկաների, նախապատրաստվածքների, գործիքների վայր ընկնելուն և դուրս նետմանը,
18. պաշտպանիչ սարքերի արդյունավետության նվազեցմանը:
19. Մեքենան և սարքավորումը պետք է նախատեսվող աշխատանքային պայմաններում լինեն կայուն,ապահովելով դրանց օգտագործումն առանց շրջման (տապալման), անկման կամ անսպասելի տեղափոխման վտանգի:Շահագործման հրահանգում պետք է նշված լինեն համապատասխան ամրակապերի կիրառումը:
20. Մեքենաների և սարքավորումների մանրակները և դրանց միացումները պետք է դիմակայեն իրենց վրա ներգործող ճիգերին ու լարումներին, որոնց ենթարկվում են շահագործման ժամանակ: Կիրառվող նյութերի երկարակեցությունը պետք է համապատասխանի նախատեսվող շահագործմանը, հաշվի առնելով հոգնածության, հնացման, քայքայման և մաշվածության երևույթների հետ կապված վտանգի առաջացումը:
21. Մեքենաների և սարքավորումների շահագործման հրահանգում պետք է նշված լինեն անվտանգության ապահովման համար պահանջվող տեխնիկական սպասարկման և հսկողության իրականացման տեսակը և պարբերականությունը: Անհրաժեշտության դեպքում պետք է նշված լինեն մաշվածության ենթարկվող (արագամաշ) մասերը և դրանց փոխարինման չափանիշները:
22. Եթե, չնայած կիրառված միջոցների,դեռևս մնում է մեքենայի և սարքավորման քայքայման (ավերման) վտանգն, ապա պաշտպանիչ ցանկապատերը պետք է տեղակայվեն այնպիսի ձևով, որպեսզի մեքենայի և սարքավորման մասերի կամ հանգույցների քայքայման (ավերման) դեպքում հնարավոր չլինի դրանց բեկորների ցաքուցրիվ թռչելը:
23. Խողովակաշարերը պետք է դիմանան նախատեսված բեռնվածքներին, պետք է հուսալի սևեռակված լինեն և արտաքին մեխանիկական ներգործություններից պաշտպանված: Խողովակաշարերի քայքայման, անսպասելիորեն տեղաշարժման վտանգավոր հետևանք- ներից կամ դրանց լրիվ քայքայման ժամանակ առաջացող բարձր ճնշման շիթերից պաշտպանության միջոցներ պետք է կիրառվեն:
24. Մեքենայից և սարքավորումից դուրս նետվող մանրակներից, դրանց բեկորներից, թափոններից առաջացող վտանգերի կանխման համար, անհրաժեշտ է կիրառել նախազգուշական միջոցներ:
25. Մեքենաների և սարքավորումների հասանելի մասերը չպետք է ունենան կտրող եզրեր, սուր անկյուններ և խորդուբորդ մակերեևույթներ, որոնք մեքենայի ու սարքավորման գործառույթների կատարման հետ տեխնոլոգիապես կապված չեն և կարող են վնասվածք պատճառել:
26. Եթե մեքենան և սարքավորումն նախատեսված են մի քանի տարբեր գործողությունների կատարման համար,ընդ որում, մշակվող առարկան յուրաքանչյուր գործողության միջև ձեռքով տեղափոխմամբ, պետք է ապահովել յուրաքանչյուր գործառնական տարրի օգտագործման հնարավորությունն այլ տարրեից առանձին,որոնք անձնակազմի համար կարող են վտանգ ներկայացնել:
27. Եթե մեքենան և սարքավորումն նախատեսված են տարբեր գործելակարգերով և արագություններով աշխատանքի համար, պետք է ապահովել այդ գործելակարգերի անվտանգ ու հուսալի ընտրությունը և սարքաբերումը:
28. Մեքենաների և սարքավորումների շարժվող մասերը պետք է տեղադրվեն այնպես, որպեսզի վնասվածք ստանալու հնարավորություն չառաջանա կամ եթե վտանգը պահպանվում է, պետք է կիրառվեն նախազգուշացնող նշաններ կամ գրություններ, ապահովիչ կամ պաշտպանիչ սարքեր՝ մեքենայի և սարքավորման հետ այնպիսի հպումներից խուսափելու համար, որոնք կարող են հանգեցնել դժվար պատահարների:
29. Անհրաժեշտ է միջոցներ կիրառել շարժվող մասերի պատահական արգելափակման կանխման համար: Այն դեպքում, երբ չնայած կիրառված միջոցների արգելափակումը կարող է տեղի ունենալ, պետք է անվտանգ ապաարգելափակման համար նախատեսվեն հատուկ գործիքներ: Ապաարգելափակման կարգը և եղանակները պետք է նշվեն շահագործման հրահանգում, իսկ մեքենայի և սարքավորման վրա պետք է նշվի համապատասխան նշանակումը:
30. Պաշտպանիչ և ապահովիչ սարքերը, որոնք օգտագործվում են մեքենայի և սարքավորման շարժվող մանրակներից առաջացող վտանգից պաշտպանելու համար, պետք է ընտրվեն ռիսկի վերլուծության հիման վրա:
31. Պաշտպանիչ և ապահովիչ սարքերը պետք է.
32. ունենան ամուր, կայուն կոնստրուկցիա,
33. լինեն անվտանգ,
34. տեղաբաշխված լինեն վտանգավոր գոտուց համապատասխան հեռավորության վրա,
35. չխանգարեն վտանգավոր գոտիներում արտադրական գործընթացի հսկողության իրականացմանը,
36. թույլատրեն կատարել գործիքի կարգաբերման և փոխարինման, ինչպես նաև մեքենաների և սարքավորումների տեխնիկական սպասարկման հետ կապված աշխատանքներ:
37. Անշարժ պաշտպանիչ ցանկապատերը պետք է հուսալիորեն ամրակված լինեն այնպիսի ձևով, որպեսզի ցանկապատված գոտում մուտքը հնարավոր լինի միայն գործիքների օգտագործմամբ:
38. Շարժական պաշտպանիչ ցանկապատերը պետք է.
39. հնարավորինս ամրակված մնան մեքենայի և սարքավորման վրա, երբ դրանք բաց են,
40. ունենան արգելափակող սարքեր, որոնք կխոչընդոտեն մեքենայի կամ սարքավորման գործառմանը այն ժամանակ, երբ պաշտպանիչ ցանկապատերը բաց են:
41. Շարժական պաշտպանիչ ցանկապատերը և պաշտպանիչ սարքերը պետք է նախագծվեն ու ներառվեն մեքենայի և սարքավորման կառավարման համակարգում այնպիսի ձևով, որպեսզի.
42. հնարավոր չլինի գործողության մեջ դնել շարժվող մասերն այնքան ժամանակ, քանի դեռ դրանք գտնվում են անձնակազմի համար հասանելիության գոտում,
43. հնարավոր ներգործության ենթարկվող անձինք միացման պահին չգտնվեն հասանելիության սահմաններում,
44. դրանք հնարավոր լինի տեղակայել միայն գործիքների օգտագործմամբ,
45. այդ սարքերի բաղադրիչներից մեկի բացակայությունը կամ խափանումը կանխարգելի շարժվող մասերի միացումը (գործարկումը) կամ կանգառնելը,
46. դուրս նետվող մասերից պաշտպանությունն ապահովել համապատասխան արգելքի ստեղծման ճանապարհով:
47. Պաշտպանիչ սարքերը, որոնք սահմանափակում են մեքենայի և սարքավորման շարժվող մասերի աշխատանքի համար անհրաժեշտ տեղերի մուտքը, պետք է.
48. տեղակայվեն ձեռքով կամ ավտոմատ կերպով (կախված այն աշխատանքի տեսակից, որին դրանք մասնակցում են),
49. տեղակայվեն գործիքների օգտագործմամբ,
50. սահմանափակեն դուրս նետվող մասերից վտանգը:
51. Պաշտպանիչ սարքերի գործառնական կապը մեքենաների և սարքավորումների կառավարման համակարգերի հետ պետք է լինի այնպես, որպեսզի.
52. շարժվող մասերը հնարավոր չլինի գործողության մեջ դնել, քանի դեռ դրանք գտնվում են գործարկուի համար հասանելի գոտում,
53. դրանք գործողության մեջ դնելու ժամանակ անձնակազմը չգտնվի մեքենայի և սարքավորման շարժվող մասերի հասանելիության սահմաններում,
54. պաշտպանության միջոցների բաղադրիչներից որևիցէ մեկի բացակայությունը կամ անաշխատունակությունը բացառեն շարժվող մասերի միացման կամ կանգառնելու հնարավորությունը:
55. Պաշտպանիչ սարքերը պետք է տեղակայվեն (հանվեն) միայն գործիքների օգտագործմամբ:
56. Մեքենաներում և սարքավորումներում էլեկտրական հոսանքի օգտագործման դեպքում, դրանք պետք է նախագծվեն, արտադրվեն և տեղակայվեն այնպես, որպեսզի բացառվի էլեկտրահարման վտանգը:
57. Մեքենաների և սարքավորումների նախագծման ժամանակ նախատեսված այն դեպքերում, երբ մեքենաներում և սարքավորումներում օգտագործվում է ոչ էլեկտրական հոսանք (հիդրավլիկական, օդաճնշական, ջերմային էներգիա), դրանք պետք է նախագծվեն այնպես, որպեսզի անհնարին լինի տվյալ տեսակի էներգիայի հետ կապված ցանկացած վտանգի սպառնալիքը:
58. Մեքենայի և սարքավորման հավաքման ժամանակ պետք է բացառվեն սխալները, որոնք կարող են վտանգի աղբյուր դառնալ: Հավաքման ժամանակ սխալների բացառման անհնարինության դեպքում, պետք է մեքենայի և սարքավորման վրա անմիջականորեն նախազգուշացումներ զետեղվեն: Կրկնակի հավաքման ժամանակ հնարավոր սխալների մասին տեղեկատվությունը պետք է բերված (նշված) լինի շահագործման հրահանգում:
59. Հավաքման ժամանակ անհրաժեշտ է բացառել էլեկտրական հաղորդիչների սխալ միացման և հեղուկների ու գազերի խառնման հետևանքով ծագող վտանգը: Եթե վտանգի կանխումը անհնարին է դառնում, ապա դրա վերաբերյալ տեղեկատվությունը պետք է նշվի փողակների, մալուխների և միակցիչ բլոկերի վրա:
60. Մեքենայի և սարքավորման մանրակներին կամ էլ բարձր կամ ցածր ջերմաստիճանով նյութերին հպման կամ դրանց մոտ լինելու հետևանքով առաջացած վտանգի վերացման համար պետք է միջոցներ ձեռնարկվեն,
61. անհրաժեշտ է գնահատել մեքենաներից և սարքավորումներից բարձր կամ ցածր ջերմաստիճան ունեցող աշխատանքային ու բանեցրած նյութերի դուրսբերման վտանգը, իսկ վտանգի առկայության դեպքում պետք է ձեռնարկվեն միջոցներ' դրա նվազեցման ուղղությամբ,
62. անհրաժեշտ է ապահովել պաշտպանությունը մեքենայի և սարքավորման մասերին հպվելու կամ դրանց մոտ լինելու, կամ աշխատանքի ժամանակ բարձր կամ ցածր ջերմաստիճանով նյութեր օգտագործելու հետևանքով առաջացող վնասվածքներից,
63. ձեռքի գործիքների մետաղական մակերևույթները, մեքենաների և սարքավորումների մետաղական բռնակներն ու սողնակները պետք է պատվեն ջերմամեկուսիչ նյութով: Սարքավորման մետաղական մակերևույթների ջերմաստիճանը մաշկի բաց հատվածի հետ հնարավոր (ոչ դիտավորյալ) հպման դեպքում պետք է լինի թույլատրելի արժեքների սահմաններում:
64. Մեքենան և սարքավորումը պետք է նախագծվեն այնպես, որպեսզի բացակայի մեքենայի և սարքավորման կողմից անմիջականորեն հարուցվող հրդեհի կամ գերտաքացման վտանգը,որը կարող է առաջանալ նաև մեքենայի և սարքավորման կողմից արտադրվող կամ օգտագործվող գազերից, հեղուկներից, փոշուց, գոլորշուց կամ այլ նյութերից:
65. Մեքենան և սարքավորումը պետք է նախագծվեն այնպես, որպեսզի բացակայի անթույլատրելի ռիսկը մեքենայի և սարքավորման կողմից անմիջականորեն հարուցվող պայթյունից, որը կարող է առաջանալ նաև մեքենայի և սարքավորման կողմից արտադրվող կամ օգտագործվող գազերից, հեղուկներից, փոշուց, գոլորշուց կամ այլ նյութերից, և որի համար անհրաժեշտ է.
66. խուսափել պայթյունավտանգ նյութերի վտանգավոր խտություններից (կոնցենտրացիա- յից),
67. իրականացնել անընդհատ ավտոմատ հսկողություն պայթյունավտանգ նյութերի խտությունների նկատմամբ,
68. կանխել ներուժային պայթյունավտանգ միջավայրի բռնկումը,
69. նվազագույնի հասցնել պայթյունի հետևանքները:
70. Մեքենայի և սարքավորման նախագծման ժամանակ անհրաժեշտ է ապահովել Հայաստանի Հանրապետության օրենսդրության սահմանված կարգով Հայաստանի Հանրապետության առողջապահության նախարարի հրամաններով հաստատված սանիտարական կանոնների և նորմերի պահանջները, այդ թվում՝ մեքենայի և սարքավորման շահագործման ժամանակ թույլատրելի մեծությունները չգերազանցող աղմուկի, ինֆրաձայնի, ուլտրաձայնի, թրթռման, էլեկտրական, մագնիսական, էլեկտրամագնիսական և էլեկտրաստատիկ դաշտերի, ինչպես նաև ինֆրակարմիր, ուլտրամանուշակագույն և տեսանելի ընդգրկույթներում ճառագայթման, ներառյալ լազերային ճառագայթման հիգիենիկ նորմերը (մակարդակները):
71. Մեքենայի և սարքավորման շահագործման հրահանգում պետք է սահմանված լինեն մեքենայի և սարքավորման աղմուկի հարաչափերը (մակարդակները) և անորոշության հարաչափերը:
72. Մեքենայի և սարքավորման նախագծման ժամանակ անհրաժեշտ է ապահովել անձնակազմի վրա թրթռման հետևանքով առաջացող ներգործության թույլատրելի հարաչափերը: Մեքենայի և սարքավորման նախագծում պետք է ապահոված լինի անձնակազմի վրա թրթռման հետևանքով առաջացող ներգործության թույլատրելի ռիսկը:
73. Ձեռքի մեքենաների և ձեռքով կառավարելի մեքենաների համար,ինչպես նաև անձնակազմի համար աշխատանքային տեղով ապահոված մեքենաների համար, շահագործման հրահանգում պետք է նշվեն անձնակազմի վրա ազդող ճշգրտված թրթռաարագացման լրիվ միջին քառակուսային արժեքը և այդ արժեքների գնահատման անորոշությունների հարաչափերը:
74. Մեքենաները և սարքավորումները պետք է նախագծվեն և արտադրվեն այնպես, որպեսզի իոնացնող ճառագայթման վտանգներ չառաջանան:
75. Լազերային սարքավորման օգտագործման դեպքում պետք է.
76. կանխված լինի պատահական ճառագայթումը,
77. ապահոված լինի պաշտպանությունը ուղիղ, անդրադարձած, ցրված և երկրորդական ճառագայթումից,
78. ապահոված լինի օպտիկական սարքավորումից վտանգի բացակայությունը՝ լազերային սարքավորման կարգավորման կամ դիտման համար:
79. Մեքենաների և սարքավորումների նախագծման ժամանակ անհրաժեշտ է կիրառել անձնակազմի պաշտպանության միջոցներ ոչ իոնացնող ճառագայթում` էլեկտրաստա- տիկ,հաստատուն մագնիսական,ռադիոհաճախականության միջակայքի էլեկտրամագնիսա- կան, արդյունաբերական հաճախականության (50 Հց) էլեկտրական և մագնիսական դաշտեր, օպտիկական տիրույթի էլեկտրամագնիսական ճառագայթման (այդ թվում` լազերային և ուլտրամանուշակագույն) անբարենպաստ ազդեցությունից:
80. Մեքենաների և սարքավորումների շահագործման ժամանակ անջատվող գազերը, հեղուկները, փոշին, գոլորշին և գոյացող այլ թափոնները, չպետք է վտանգի աղբյուր լինեն մարդու կյանքի ու առողջության և շրջակա միջավայրի համար: Այդպիսի վտանգի առկայության դեպքում մեքենան և սարքավորումը պետք է ապահոված լինեն այդ նյութերի հավաքման և հեռացման համար սարքերով, որոնք պետք է տեղաբաշխվեն որքան հնարավոր է արտանետման աղբյուրին մոտիկ, ինչպես նաև արտանետումների նկատմամբ անընդհատ ավտոմատ հսկողության իրականացման համար սարքերով:
81. Մեքենան և սարքավորումը պետք է ապահոված լինի մեքենայի և սարքավորման ներսում անձնակազմի փակվելը կանխող միջոցներով, իսկ դրա անհնարինության դեպքում պետք է ապահոված լինի օգնության կանչելու ազդանշանային սարքերով:
82. Մեքենայի և սարքավորման այն մասերը, որտեղ կարող է գտնվել անձնակազմը, պետք է նախագծվեն այնպես, որպեսզի կանխվի դրանց վրա կամ դրանց վրայից անձնակազմի սահելը, սայթաքելը կամ վայր ընկնելը:
83. Մեքենայի և սարքավորման տեխնիկական սպասարկման տեղերը պետք է տեղաբաշխվեն վտանգավոր գոտիներից դուրս: Տեխնիկակական սպասարկումը, ըստ հնարավորության, պետք է անցկացվի մեքենայի և սարքավորման կանգառնելու (դադարի) ժամանակ: Եթե տեխնիկական պատճառներով այդպիսի պայմաններ չեն կարող պահպանվել, պետք է ապահովել որպեսզի տեխնիկական սպասարկումը լինի անվտանգ:
84. Մեքենաների և սարքավորումների վրա պետք է ապահովել անսարքությունների հայտնաբերման համար արատորոշման սարքավորումների տեղակայման հնարավորություն: Մեքենաների և սարքավորումների այն հանգույցները, որոնք պահանջում են հաճախակի փոխարինում պետք է ապահովել դրանց արագ ու անվտանգ հանելու և փոխարինելու հնարավորություն (հատկապես եթե պահանջվում է շահագործման ժամանակ դրանց փոխարինում կամ էլ դրանք ենթարկվում են մաշման կամ ծերացման, ինչը կարող է վտանգ առաջ բերել): Այդ աշխատանքների կատարման համար պետք է անվտանգ մուտք ապահովել այդպիսի տարրերի նկատմամբ, շահագործման հրահանգին համապատասխան չափիչ սարքերի և գործիքների օգնությամբ:
85. Աշխատանքային տեղին, տեխնիկական սպասարկման բոլոր գոտիներին անվտանգ մուտքի համար անհրաժեշտ է ապահովել համապատասխան միջոցների առկայությունը (աստիճաններ, սրահներ, անցամասեր և այլն)
86. Մեքենաները և սարքավորումները պետք է ապահովել էլեկտրաէներգիայի մատակարարման բոլոր աղբյուրներից անջատման միջոցներով, որոնք նույնականացվում են ըստ գույնի և չափերի: Անհրաժեշտ է ապահովել.
87. անջատման միջոցների արգելափակման հնարավորություն, եթե դրանց գործարկումը կարող է վտանգել մարդկանց, որոնք գտնվում են վտանգի ներգործության գոտում,
88. էլեկտրաէներգիայի մատակարարման անջատման միջոցների արգելափակման հնարավորությունն այն դեպքում, երբ անձնակազմը գտնվելով ցանկացած տեղում, որտեղ նա գտնվելու թույլտվություն ունի, չի կարող ստուգել արդյոք անջատված է էլեկտրաէներգիայի մատակարարումը,
89. էլեկտրաէներգիայի մատակարարման անջատումից հետո, մեքենայի և սարքավորման շղթաներում պահպանվող էլեկտրաէներգիայի անվտանգ բեռնաթափման հնարավորությունը: Անհրաժեշտության դեպքում որոշ շղթաներ կարող են մնալ միացած էլեկտրաէներգիայի սնման աղբյուրին՝ վթարային լուսավորության և տեղեկատվության պաշտպանության համար: Տվյալ դեպքում անհրաժեշտ է միջոցներ կիրառել անձնակազմի անվտանգությունն ապահովելու համար:
90. Մեքենաները և սարքավորումները պետք է նախագծված լինեն այնպես, որպեսզի անձնակազմի միջամտության անհրաժեշտությունը սահմանափակված լինի, եթե դա շահագործման հրահանգով չի նախատեսված: Այն դեպքում, երբ անձնակազմի միջամտությունից անհնարին է խուսափել, պետք է ապահովել որպեսզի այդ միջամտությունը կազմակերպվի և անցկացվի անվտանգ:
91. Անհրաժեշտ է նախատեսել մեքենայի և սարքավորման վտանգավոր տարրեր պարունակող ներքին մասերի մաքրման հնարավորություն, առանց մեքենայի և սարքավորման մեջ ներս մտնելու (ներթափանցելու), ինչպես նաև դրսի կողմից կազմատել կամ արգելափակումից հանել: Անհրաժեշտ է ապահովել մաքրման աշխատանքների անվտանգ անցկացնելը:
92. Մեքենայի և սարքավորման կառավարման համար տեղեկատվությունը պետք է անձնակազմի համար միանշանակ հասկանալի լինի: Տեղեկատվությունը չպետք է լինի ավելցուկային, որպեսզի շահագործման ժամանակ չծանրաբեռնի անձնակազմին:
93. Այն դեպքում, երբ աշխատանքի խափանման կամ ընդհատման հետևանքով անձնակազմը կարող է ենթարկվել վտանգի, մեքենան և սարքավորումը պետք է ապահոված լինի նախազգուշական ձայնային կամ լուսային ազդանշան տվող սարքերով: Մեքենայի և սարքավորման նախազգուշական ազդանշանային սարքից տրվող ազդանշանները պետք է միանշանակ ընկալելի լինեն: Անձնակազմը պետք է հնարավորու- թյուն ունենա ստուգելու նախազգուշական ազդանշանային սարքերի աշխատանքը:
94. Այն դեպքում, երբ չնայած կիրառված միջոցառումների գոյություն ունի վտանգ, մեքենան և սարքավորումը պետք է ապահոված լինի նախազգուշական գրառումներով կամ նշաններով, որոնք պետք է հասկանալի լինեն դրանք օգտագործող, կամ շահագործող, կամ սպասարկող անձնակազմի համար:Գրառումները պետք է լինեն հայերեն, պարզ և հակիրճ, ընթռնելու համար տեսանելի և հասանելի, անհրաժեշտության դեպքում տարբերակիչ գունանշումներով: Գրառումները բացի հայերենից կարող են լինեն միջազգային կամ միջպետական համաձայնագրերով կամ պայմանագրերով ամրագրված այլ լեզուներով:
95. Եթե մեքենայի կամ սարքավորման շահագործման հետ կապված արտադրական վտանգավոր օբյեկտում տեղի է ունեցել վթար,որի հետևանքով վնաս է հասցվել գործարկուի կամ սպասարկող անձնակազմի կյանքին ու առողջությանն, ապա պետք է անմիջապես դադարեցնել մեքենայի կամ սարքավորման աշխատանքը և դրա մասին տեղյակ պահել իրավասու մարմիններին: Արտադրական վտանգավոր օբյեկտում տեղի ունեցած վթարների ու դժբախտ դեպքերի տեխնիկական քննությունը և հաշվառումը կատարվում է Հայաստանի Հանրապետության կառավարության 2006 թվականի ապրիլի 13-ի № 488-Ն և 2006 թվականի մարտի 23-ի № 458–Ն (Հավելված 2) որոշումներով սահմանված կարգով:
96. Մեքենաների և սարքավորումների շահագործման աշխատատեղերում արտադրական միջավայրի և աշխատանքային գործընթացի վնասակար գործոնների ազդեցության ներքո աշխատողները ենթակա են պարտադիր բժշկական զննության Հայաստանի Հանրապետության կառավարության 2004 թվականի հուլիսի 15-ի № 1089-Ն որոշմամբ հաստատված կարգին համապատասխան:
97. Մեքենաների և սարքավորումների շահագործման աշխատատեղերում աշխատողների առողջության պահպանմանը ներկայացվող պահանջները պետք է համապատասխանեն Հայաստանի Հանրապետության օրենսդրության սահմանված կարգով Հայաստանի Հանրապետության առողջապահության նախարարի հրամաններով հաստատված սանիտարական կանոնների և նորմերի, հիգիենիկ նորմատիվների պահանջներին:

Հավելված № 3

ՀՀ կառավարության 2017 թվականի

\_\_\_\_\_\_\_\_\_ \_\_\_\_\_ № - Ն որոշման

**ԱՆՎՏԱՆԳՈՒԹՅԱՆ ԼՐԱՑՈՒՑԻՉ ՊԱՀԱՆՋՆԵՐ ՄԵՔԵՆԱՆԵՐԻ և ՍԱՐՔԱՎՈՐՈՒՄՆԵՐԻ ՈՐՈՇԱԿԻ ԿԱՐԳԵՐԻ ՀԱՄԱՐ**

**ԳԼՈՒԽ I**

**ԳՅՈՒՂԱՏՆՏԵՍԱԿԱՆ ԵՎ ԱՅԼ ԻՆՔՆԱԳՆԱՑ ՈՒ ԱՐԱԳԱՇԱՐԺ ՄԵՔԵՆԱՆԵՐ**

1. Մեքենաները, որոնցից վտանգի առաջացումը կապված է դրանց շարժման հետ, պետք է համապատասխանեն նաև սույն հավելվածում նշված անվտանգության լրացուցիչ պահանջներին:
2. Գործարկուի աշխատատեղից տեսանելիությունը պետք է լինի բավարար, մեքենան և դրա աշխատանքային օրգաններն ըստ նշանակության կիրառման ժամանակ գործարկուի և վտանգավոր գոտում գտնվող անձնակազմի անվտանգությունն ապահովելու համար: Անհրաժեշտության դեպքում պետք է մեքենան ապահոված լինի ոչ բավարար տեսանելիությամբ առաջացող վտանգների վերացման համար պահանջվող միջոցներով:
3. Գործարկուն գտնվելով իր աշխատատեղում, պետք է հնարավորություն ունենա գործողության մեջ դնել մեքենայի շահագործման համար անհրաժեշտ կառավարման օրգանները: Բացառություն են կազմում միայն աշխատանքների այն տեսակները, որոնք անվտանգության ապահովման նպատակով, պետք է կատարվեն գործարկուի աշխատատեղից դուրս տեղաբաշխված կառավարման օրգանների օգնությամբ:
4. Անվավոր մեքենաների ղեկային կառավարման համակարգը պետք է նախագծված և արտադրված լինեն այնպես, որպեսզի կառավարվող անիվների վրա արտաքին ներգործությունների հետևանքով առաջացող ճիգը նվազեցվի ղեկանիվի և կառավարման լծակի վրա:
5. Դիֆերենցիալի արգելափակման կառավարման օրգանը պետք է նախագծված և արտադրված լինի այնպիսի ձևով, որպեսզի մեքենայի շարժման ժամանակ հնարավոր լինի ապաարգելափակել դիֆերենցիալը:Եթե արտադրական գործընթացների կատարման համար, տրված գործառույթների կատարման համար մեքենան ապահոված է իր եզրաչափքերը գերազանցող սարքավորումներով (օրինակ' կայունարարներով, սլաքներով և այլն), ապա գործարկուն պետք է հնարավորություն ունենա դրա շարժումից առաջ համոզվելու, որ այդ սարքավորումը գտնվում է մեքենայի տեղաշարժման ժամանակ վտանգ չառաջացնող տրված դիրքում:
6. Շարժիչի գործարկման գործընթացում պետք է բացառված լինի մեքենայի կամայական տեղաշարժման հնարավորությունը: Մեքենաները պետք է համապատասխանեն արագության նվազեցման, կանգառնելու, արգելակման և անշարժ վիճակում պահման գործընթացներին ներկայացվող պահանջներին, որպեսզի ապահովեն անվտանգությունը շահագործման փաստաթղթերով նախատեսված աշխատանքի գործելակարգերում,բեռնվածքի մակարդակին, շարժման արագությանը:
7. Գործարկուն կառավարման աշխատանքային օրգանի օգնությամբ պետք է հնարավորություն ունենա իրականացնելու ինքնագնաց մեքենայի արագության դանդաղեցումը կամ լրիվ կանգառնելը: Եթե պահանջվում է անվտանգությունն ապահովելու համար, կառավարման համակարգի անսարքության կամ էներգամատակարարման գործընթացի խախտման դեպքում, մեքենաները պետք է ապահոված լինեն շարժման արագության նվազեցման կամ կանգառնելու, լրիվ անկախ և հեշտ հասանելի կառավարման օրգանով վթարային սարքով: Եթե պահանջվում է անվտանգությունն ապահովելու համար, ապա մեքենաները պետք է ապահոված լինեն մեքենայի լրիվ անշարժությունն ապահովող կայանման արգելակով:
8. Մեքենայի կամ մեքենաների համակարգի հեռակառավարման անհրաժեշտության դեպքում, կառավարման յուրաքանչյուր հանգույց պետք է հստակ նույնացվի այն մեքենայի հետ, որի համար այն նախատեսված է:
9. Հեռակառավարման համակարգը պետք է նախագծված և արտադրված լինի այնպիսի ձևով, որպեսզի դա կարողանա կառավարել միայն համապատասխան մեքենային և որոշակի գործողությունները:
10. Հեռակառավարման համակարգով ապահոված մեքենան պետք է նախագծված և արտադրված լինի այնպիսի ձևով, որպեսզի նա արձագանքի միայն կառավարման որոշակի հանգույցի ազդանշաններին:
11. Կողքից քայլող գործարկուի կողմից կառավարվող մեքենայի շարժումը պետք է հնարավոր լինի միայն կառավարման համապատասխան օրգանների վրա գործարկուի կողմից անընդհատ ներգործության արդյունքում: Շարժիչի գործարկման գործընթացում պետք է բացառված լինի մեքենայի կամայական տեղաշարժման հնարավորությունը:
12. Մեքենայի կառավարման համակարգերը, որոնք կառավարվում են կողքից քայլող գործարկուի կողմից պետք է նախագծված լինեն այնպես, որպեսզի դեպի գործարկու մեքենայի կամայական շարժման հետ կապված բոլոր ռիսկերը հասցվեն նվազագույնի: Մեքենայի շարժման արագությունը պետք է համադրելի լինի կողքից քայլող գործարկուի շարժման արագության հետ:
13. Եթե մեքենան հանդերձված է պտտվող գործիքով, ապա մեքենայի հետընթաց շարժման գործընթացում դրա միացման ցանկացած հնարավորություն պետք է բացառվի, բացառությամբ այն դեպքի, երբ մեքենան շարժման մեջ է դրվում հենց այդ պտտվող գործիքով: Վերջին դեպքում, մեքենայի հետընթաց շարժման արագությունը չպետք է գործարկուի համար վտանգ ներկայացնի:Ղեկային կառավարման էներգիայի աղբյուրի խափանումը (առկայության դեպքում) չպետք է խոչընդոտի մեքենայի կառավարմանը դրա լրիվ կանգառնելու համար անհրաժեշտ ամբողջ ժամանակահատվածում:
14. Մեքենան պետք է նախագծված, արտադրված և անհրաժեշտության դեպքում հենասարքի վրա տեղակայված լինի այնպիսի ձևով, որպեսզի շարժման գործընթացում դրա ծանրության կենտրոնում առաջացող անկառավարելի տատանումները չազդեն մեքենայի կայունության վրա և չափից դուրս բեռնվածքներ չստեղծեն դրա կոնստրուկցիայի վրա: Ինքնագնաց մեքենան պետք է նախագծված և արտադրված լինի այնպիսի ձևով, որպեսզի դրա կայությունը շահագործման նախատեսված պայմաններում պահպանվի:
15. Եթե շահագործման նախատեսվող պայմաններում առկա է ինքնագնաց մեքենայի շրջվելու ռիսկ, ապա այն պետք է ապահոված լինի շրջվելու դեպքում պաշտպանության սարքով: Մեքենայի շրջվելու դեպքում, տվյալ սարքի կոնստրուկցիան պետք է ձևախախտման սահմանափակման համապատասխան ծավալ ապահովի մեքենայում գտնվող գործարկուի համար:
16. Մեքենայի նստատեղերը պետք է ունենան համապատասխան կոնստրուկցիա կամ ապահոված լինեն պահող համակարգով, որը թույլ է տալիս գործարկուին առանց մեքենայի կառավարման համար անհրաժեշտ գործողությունների սահմանափակման մնալ իր տեղում:
17. Կախված ինքնագնաց մեքենայի շահագործման պայմաններից, եթե առկա է դրա վրա տարբեր առարկաների ընկնելու ռիսկ, ապա այն պետք է ապահոված լինի ընկնող առարկաներից պաշտպանության սարքով:Ընդ որում, մեքենայի վրա առարկաներ ընկնելու դեպքում, տվյալ սարքի կոնստրուկցիան պետք է ձևախախտման սահմանափակման համապատասխան ծավալ ապահովի մեքենայում գտնվող գործարկուի համար:
18. Մեքենաները,որոնք նախատեսված են քարշակման համար կամ իրենք են համարվում քարշակվող պետք է ապահոված լինեն կցաման-քարշակման սարքով, պետք է նախագծված, արտադրված և տեղաբաշխված լինեն այնպես, որպեսզի ապահովեն հեշտ և անվտանգ միացում կամ անջատում, ինչպես նաև աշխատանքի ժամանակ կանխել պատահական անջատումը:
19. Կիսակցորդ, կիսակախովի մեքենաները պետք է ապահոված լինեն բեռնվածքի և գրունտի պայմաններին համապատասխանող հենման մակերևույթներով՝ հենակներով:
20. Ինքնագնաց մեքենաները (տրակտորները) քարշակվող մեքենաների առաջին կոշտ հենարանների հետ միացնող հզորության արտարկման հանովի մեխանիկական սարքերը պետք է նախագծված և արտադրված լինեն այնպես, որպեսզի գործառման ժամանակ ցանկացած շարժական մանրակ պաշտպանված լինի իր ամբողջ երկարությամբ:
21. Ինքնագնած մեքենայի (տրակտորի) հզորության արտարկման լիսեռը, որին միացվում է հզորության արտարկման հանովի մեխանիկական սարքը, պետք է պաշտպանված լինի ինքնագնաց մեքենային (տրակտորին) ամուր ամրակվող հատուկ պաշտպանիչ ցանկապատով կամ պաշտպանության համարժեք մակարդակ ապահովող ցանկացած այլ հարմարանքով:
22. Հզորության արտարկման հանովի սարքին մուտքի ապահովման համար, տվյալ պաշտպանիչ ցանկապատը պետք է բացման հնարավորություն ունենա: Ընդ որում, այդ սարքի տեղակայման ժամանակ պետք է կարդանային լիսեռի և պաշտպանիչ ցանկապատի միջև բացվածք ապահովել, որպեսզի ինքնագնաց մեքենայի (տրակտորի) շարժման ժամանակ կարդանային լիսեռի կողմից չվնասվի պաշտպանիչ ցանկապատը:
23. Քարշակվող մեքենայի հզորության ընդունման լիսեռը պետք է պարփակված լինի իր վրա ամրակված պաշտպանիչ պատյանի մեջ:
24. Պտտող մոմենտի սահմանափակիչները կամ վազանցի կցորդիչները կարող են ամրակվել կարդանային լիսեռի համապիտանի հոդակապին միայն քարշակվող մեքենայի կողմից: Հզորության արտարկման հանովի մեխանիկական սարքը պետք է ունենա իր վրա սահմանված ձևով կատարված համապատասխան մակնշում:
25. Բոլոր քարշակվող մեքենաները, որոնց աշխատանքի համար անհրաժեշտ է հզորության արտարկման հանովի մեխանիկական սարք,որը քարշակվող մեքենան միացնում է ինքնագնաց մեքենաների (տրակտորների) հետ, պետք է ունենա դրա միացման այնպիսի համակարգ, որը մեքենաների անջատման անհրաժեշտության դեպքում կարողանա պաշտպանել հենց սարքը և դրա պաշտպանիչ ցանկապատը վնասվածքից,որն առաջանում է գետնի կամ մեքենաների մանրակների հետ հպման արդյունքում:
26. Պաշտպանիչ ցանկապատերի արտաքին մասերը պետք է նախագծված, արտադրված և տեղաբաշխված լինեն այնպիսի ձևով, որպեսզի դրանք չկարողանան միաժամանակյա պտտվել հզորության արտարկման հանովի մեխանիկական սարքի հետ: Պաշտպանիչ ցանկապատը պետք է ծածկի կարդանային լիսեռի ներքին հոդակապերի երկժանիների մինչև եզրը (հասարակ համապիտանի հոդակապերի դեպքում) և ոչ պակաս քան արտաքին հոդակապի կեսը, լայնանկյուն համապիտանի հոդակապերի դեպքում:
27. Եթե մեքենայում աշխատանքային տեղերին մուտքի միջոցները տեղաբաշխված են հզորության արտարկման հանովի մեխանիկական սարքի մոտակայքում, ապա դրանք պետք է նախագծված և արտադրված լինեն այնպիսի ձևով, որպեսզի բացառվի կարդանային լիսեռի պաշտպանիչ ցանկապատերը որպես աստիճաններ օգտագործման հնարավորությունը, բացառությամբ այն դեպքերի, երբ դա մեքենայի կոնստրուկցիայով է նախատեսված:
28. Կուտակիչային մարտկոցների տեղակայման տեղերը պետք է նախագծված և արտադրված լինեն այնպես, որպեսզի բացառվի մեքենայի շրջվելու դեպքում գործարկուի վրա էլեկտրոլիտի ընկնելու պատճառով առաջացած վտանգը և խուսափել գործարկուի աշխատանքային տեղում էլեկտրոլիտի գոլորշիների կուտակումից:
29. Մեքենան պետք է նախագծված և արտադրված լինի այնպես, որպեսզի կուտակիչային մարտկոցները հնարավոր լինի անջատել հեշտ հասանելի և հատուկ այդ նպատակի համար նախատեսված սարքի (անջատիչի) օգնությամբ:
30. Կախված վտանգների տեսակներից, մեքենան պետք է ապահոված լինի հեշտ հասանելի տեղերում տեղաբաշխված կրակմարիչներով կամ հրդեհաշիջման ներկառուցված համակարգերով:
31. Գործարկուն պետք է պաշտպանված լինի իր վրա վտանգավոր նյութերի ներգործության ռիսկից, եթե մեքենայի հիմնական գործառույթը դրանց փոշիացումն է:
32. Գործարկուների համար աշխատանքային տեղերով ապահոված մեքենաները պետք է հանդերձված լինեն քարշակող մեքենայից քարշակվող մեքենային ազդանշանների հաղորդման համապատասխան սարքով (անհրաժեշտության դեպքում):
33. Գյուղատնտեսական մեքենաների գործարկուների աշխատանքային տեղը, որը ագրեգատի աշխատանքի ժամանակ գտնվում է էներգիական միջոցի խցիկից դուրս, պետք է պաշտպանված լինի հողի, տեխնոլոգիական նյութի, կեղտի արտանետումից:
34. Ծալովի տարրերը,որոնք նախատեսված են փոխադրական լայնության և երկարության նվազեցման համար պետք է փոխադրական դիրքում դրանց պահելու համար ունենան մեխանիկական կամ այլ միջոցներ:
35. Լեռնային պայմաններում աշխատանքի համար նախատեսված ինքնագնաց մեքենաները և էներգիական միջոցները պետք է ապահոված լինեն սահմանային թույլատրելի կողաթեքման ազդանշանիչներով:
36. Կախովի, կիսակախովի, կցորդ, կիսակցորդ և հավաքակցվող գյուղատնտեսական մեքենաների նկատմամբ սահմանվող անվտանգության պահանջները գնահատվում են կախովի, կիսակախովի, կցորդ, կիսակցորդ կամ հավաքակցվող մեքենայի և էներգիական միջոցի (տրակտորի) մեքենատրակտորային ագրեգատի կազմում փորձարկումների ժամանակ:
37. Եթե ինքնագնաց մեքենաները և էներգիական միջոցները նախատեսված են վտանգավոր շրջակա միջավայրում կիրառման համար, կամ հենց մեքենաներն ու էներգիական միջոցներն են համարվում վտանգավոր շրջակա միջավայրի պատճառ, ապա պետք է նախատեսվեն գործարկուի բնականոն աշխատանքի ապահովման և կանխատեսելի վտանգներից նրան պաշտպանելու համար համապատասխան սարքեր:
38. Գործարկուի աշխատանքային տեղը խցիկով ապահովելու դեպքում, խցիկը պետք է կառուցված լինի այնպես, որպեսզի ունենա առնվազն մեկ վթարային ելք և ապահովի գործարկուին մեքենայից դուրս գալու հնարավորությունը՝ հավանական վտանգի կամ ռիսկի առաջացման դեպքում:
39. էներգիական միջոցի հետ միացվող մեքենաները, որոնք փոխադրական դիրքում փակում են էներգիական միջոցի լուսաազդանշանային սարքերն, ինչպես նաև ինքնագնաց մեքենաները պետք է ապահոված լինեն սեփական արտաքին լուսային սարքերով:

**ԳԼՈՒԽ II**

**ԲԵՌՆԱՄԲԱՐՁ ՄԵՔԵՆԱՆԵՐ**

1. Բեռնամբարձ մեքենաները պետք է կառուցված և արտադրված լինեն այնպես, որպեսզի դրանց շահագործման գործընթացներում (աշխատանքային և ոչ աշխատանքային վիճակներում), ինչպես նաև կենսական ցիկլի մնացած փուլերում (արտադրություն, հավաքակցում, փորձարկումներ, ապահավաքակցում և այլն) դրանք պահպանեն տրված երկրաչափական ձևը, ամրությունը, կոշտությունը, կայունությունը, մաշակայունությունը և կերամաշակայունությունը, ինչպես նաև հավասարակշռությունը (վերջինը վերաբերում է միայն դարպասային կռունկների որոշ տեսակի սլաքներին):
2. Մետաղակոնստրուկցիաների հաշվարկային տարրերի ամրությունը, կոշտությունը, կայունությունը և հավասարակշռությունն, ինչպես նաև բեռնամբարձ մեքենայի մեխանիզմների անվտանգության համապատասխան ցուցանիշները, հաշվի առնելով դրանց աշխատանքի գործելակարգերը պետք է հաստատված լինեն հաշվարկով:
3. Ենթակռունկային ռելսուղիով տեղափոխվող բեռնամբարձ մեքենաները պետք է ապահոված լինեն ռելսուղուց դրանց դուրս ընկնելու ռիսկն, ինչպես նաև հողմաբեռնվածքի ազդեցության տակ դրանց չարտոնված (չթույլատրված) տեղափոխումը կանխող հատուկ սարքերով: Չնայած նշված հատուկ սարքերի առկայությանը, եթե ռելսուղուց դուրս ընկնելու ռիսկ գոյություն ունի, օրինակ՝ հնարավոր սեյսմիկ ներգործության կամ հենց ռելսուղու կոտրվելու կամ ջարդվելու պատճառով, անհրաժեշտ է կիրառել սարքավորման հնարավոր դուրս ընկնելը կանխող լրացուցիչ հարմարանքներ:
4. Բեռնամբարձ մեքենաները պետք է նախագծված և արտադրված լինեն հաշվի առնելով շահագործման նախատեսված պայմանները, մեխանիզմների աշխատանքի ժամանակը և աշխատանքի գործելակարգը: Ինտենսիվ տեխնոլոգիական գործընթացների սպասարկման համար նախատեսված բեռնամբարձ մեքենաների ամբարձիչ մեխանիզմները պետք է ապահոված լինեն աշխատատևության մեքենաժամերով հաշվառման գրանցասարքերով և սահմանային բեռի սահմանափակիչներով:
5. Աշխատատևության գրանցասարքերով (բեռնային մոմենտի սահմանափակիչներով) պետք է ապահոված լինեն նաև սլաքային տեսակի բոլոր ազատ կանգնած բեռնամբարձ կռունկները:
6. Բեռնամբարձ մեքենաների արտադրության համար օգտագործվող նյութերը պետք է ընտրվեն հաշվի առնելով շահագործման նախատեսված այնպիսի պայմաններն (աշխատանքային և ոչ աշխատանքային վիճակում) ու միջավայրերը, ինչպիսիք են ջերմաստիճանը, միջավայրի ագրեսիվությունը,միջավայրի պայթյունահրդեհավտանգավորու-

թյունը և այլն: Օգտագործվող նյութերի որակը պետք է հաստատվի դրանք արտադրողների սերտիֆիկատներով:

1. Պողպատաճոպանների համար նախատեսված ճախարակները և թմբուկները պետք է ունենան այնպիսի տրամագիծ, որը փոքր չլինի տվյալ մեխանիզմի դասակարգման խմբի համար որոշված տրամագծից, որի մեջ դրանք տեղակայված են: Ճախարակի ակոսները և թմբուկի վրա ակոսիկների պարուրակը պետք է համապատասխանեն տեղակայված պողպատաճոպանի տրամագծին:
2. Պողպատաճոպանի ընտրության համար հաշվարկային ճիգը որոշվում է մեխանիզմի կոնստրուկցիայով, հաշվի առնելով բազմաճախարակի պատիկությունը: Պողպատաճոպանի օգտագործման նվազագույն գործակիցը (ճոպանի ամրության պաշարի նվազագույն գործակիցը) պետք է փոքր չլինի տվյալ մեխանիզմի դասակարգման խմբի համար որոշված ճոպանի ամրության պաշարի գործակցից, որի մեջ տեղակայված է ճոպանը:
3. Պողպատաճոպանի օգտագործման նվազագույն գործակիցը (ճոպանի ամրության պաշարի նվազագույն գործակիցը) առասանների յուրաքանչյուր առանձին ճյուղի համար պետք է լինի 6-ից ոչ պակաս, բազմաճյուղ առասանների ճյուղերի միջև 90°-ից ոչ ավելի առավելագույն անկյուն կազմելու պայմանի դեպքում: Բազմաճյուղ առասանների ճյուղերից յուրաքանչյուրի հաշվարկային բեռնվածքն ընդունում են ելնելով հետևյալ պայմանից, որ բեռը պահվում է երեք կամ ավելի քիչ քանակի ճյուղերով:
4. Բեռի բարձրացման կամ կախված վիճակում պահման համար անմիջականորեն նախատեսված պողպատաճոպանները (բացի ճոպանուղու և օղակավոր առասանների ճոպաններից) պետք է լինեն մեկ ամբողջական և չունենան ոչ մի կցամասեր, բացի ճոպանների ազատ ծայրը հյուսելու, սեղմակներ դնելու միջոցով ամրակցումից:
5. Ծայրերի ամրակապման որակն ու պողպատաճոպանների ամրակցման եղանակն ընտրվում են մեխանիզմի և ամբողջ բեռնամբարձ մեքենայի անվտանգության համապատասխան մակարդակն ապահովելու համար:
6. Աստղանիվների չափերը պետք է ընտրվեն հաշվի առնելով մեխանիզմի դասակարգման խմբերը և շղթայի քայլը:
7. Շղթայի ընտրության հաշվարկային ճիգը որոշվում է մեխանիզմի կոնստրուկցիայով, հաշվի առնելով բազմաճախարակի պատիկությունը: Շղթայի օգտագործման նվազագույն գործակիցը (շղթայի ամրության պաշարի նվազագույն գործակիցը) պետք է փոքր չլինի տվյալ մեխանիզմի դասակարգման խմբի համար որոշված շղթայի ամրության պաշարի գործակցից, որի մեջ տեղակայված է շղթան:
8. Օղակավոր շղթայի ամրակապման եղանակը և ամրակցումն ընտրում են մեխանիզմի ու ամբողջ բեռնամբարձ մեքենայի անվտանգության համապատասխան մակարդակն ապահովելու համար:
9. Շղթայի օգտագործման նվազագույն գործակիցը (շղթայի ամրության պաշարի նվազագույն գործակիցը) առասանների յուրաքանչյուր առանձին ճյուղի համար պետք է լինի չորսից ոչ պակաս, բազմաճյուղ առասանների ճյուղերի միջև 90°-ից ոչ ավելի առավելագույն անկյուն կազմելու պայմանի դեպքում: Բազմաճյուղ առասանների ճյուղերից յուրաքանչյուրի հաշվարկային բեռնվածքն ընդունում են ելնելով հետևյալ պայմանից, որ բեռը պահվում է երեք կամ ավելի քիչ քանակի ճյուղերով:
10. Առասանների կոնստրուկցիայում մանածագործական ճոպանների ու ժապավենների օգտագործման դեպքում, դրանց օգտագործման նվազագույն գործակիցը (մանածագործական ճոպանների ու ժապավենների ամրության պաշարի նվազագույն գործակիցը) առասանների յուրաքանչյուր առանձին ճյուղի համար պետք է լինի յոթից ոչ պակաս, բազմաճյուղ առասանների ճյուղերի միջև 90°-ից ոչ ավելի առավելագույն անկյուն կազմելու պայմանի դեպքում: Մանածագործական ճոպանների ու ժապավենների ամրակցումը (կարակցումը) չպետք է հանգեցնի առասանի յուրաքանչյուր առանձին ճյուղի տրված օգտագործման նվազագույն գործակցի նվազեցմանը:
11. Տեղափոխումների նկատմամբ հսկողության իրականացման համար նախատեսված սարքերը պետք է գործառվեն այնպես, որ այն բեռնամբարձ մեքենաները որոնց վրա դրանք տեղակայված են, լինեն անվտանգ:
12. Բեռնամբարձ մեքենաները պետք է նախագծված, արտադրված կամ ապահոված լինեն հատուկ սարքերով, որոնք թույլ կտան սահմանափակել մեքենաների համապատասխան բաղադրիչների շարժումների ամպլիտուդը սահմանված սահմաններում: Տվյալ սարքերի աշխատանքը սկսելու պահին, անհրաժեշտության դեպքում, պետք է տրվի նախազգուշացնող ազդանշան:
13. Եթե առանձին կանգնած և ռելսուղիներով շարժվող բեռնամբարձ մեքենաները կարող են պատահականորեն մեկը մյուսին անմիջապես այնքան մոտիկանալ, որ առաջացնեն իրար բախվելու ռիսկ, ապա դրանք պետք է ապահոված լինեն այդպիսի ռիսկի առաջացումը կանխող համակարգերով:
14. Բեռնամբարձ մեքենաները պետք է նախագծված և արտադրված լինեն այնպես, որպեսզի բացառվի դրանց վրա տեղադրված բեռների վտանգավոր տեղաշարժը կամ ազատ ու անկառավարելի վայր ընկնելն նույնիսկ այն դեպքում, եթե դրանց ծագման պատճառը կարող է հանդիսանալ գործարկուի կողմից մեքենայի կանգնեցնելը կամ էլեկտրաէներգիայի լրիվ կամ ժամանակավոր անջատումը:
15. Շահագործման բնականոն պայմանների ժամանակ, միայն շփական արգելակների համակարգի օգտագործման ճանապարհով բեռի իջեցման գործընթացը չպետք է հանդիսանա միակ հնարավոր եղանակը՝ բացառությամբ այնպիսի մեքենաների, որոնք այլ կերպ չեն կարող գործել:
16. Բեռը պահելու համար նախատեսված սարքերը պետք է նախագծված և արտադրված լինեն այնպես, որպեսզի բացառվի բեռի պատահական վայր ընկնելու հնարավորությունը:
17. Բեռնամբարձ մեքենայի աշխատանքային դիրքը պետք է լինի այնպես, որպեսզի ապահովի իր շարժական մասերի շարժման հետագծի առավելագույն հնարավոր տեսադաշտ՝ մարդկանց,սարքավորումների կամ այդ նույն ժամանակում անմիջական մոտ տեղաշարժվող և ընդ որում,որոշակի վտանգ առաջացնող այլ մեքենաների հետ հնարավոր բախումները կանխելու նպատակով:
18. Ռելսուղիներով տեղաշարժվող բեռնամբարձ մեքենաները պետք է կառուցված ու արտադրված լինեն այնպես, որպեսզի մարդկանց պաշտպանեն վնասվածքներից, որոնց առաջացումը կապված է բեռների, փոխադրական հենահարթակների կամ հակակշիռների հետ (դրանց առկայության դեպքում): Այդ պահանջի կատարման համար անհրաժեշտության դեպքում պետք է շահագործման բնականոն պայմաններում մուտքը բեռի տեղափոխման գոտի՝ բացառվի:
19. Եթե հսկողության կամ տեխնիկական սպասարկման գործընթացում գոյություն ունի որևէ անշարժ տարրի և փոխադրական հենահարթակի միջև, դրանից ներքև կամ վերև գտնվող մարդու մարմնի մասերի ճզմման ռիսկ, ապա անհրաժեշտ է ապահովել բավարար ազատ տարածություն թաքստոցի տեսքով, կամ էլ տեղակայել փոխադրական հենահարթակի տեղաշարժման գործընթացն արգելափակող մեխանիկական սարքեր:
20. Բաց հարթակներ սպասարկող բեռնամբարձ մեքենայի փոխադրական հենահարթակի տեղափոխումը պետք է իրականացվի կոշտ ուղղորդիչներով: Մկրատների տեսքով հոդակապային մեխանիզմով ամբարձիչ համակարգերը նույնպես դիտարկվում են որպես կոշտ ուղղորդիչներով համակարգեր:
21. Եթե մարդիկ դեպի փոխադրական հենահարթակ մուտք ունեն, ապա բեռնամբարձ մեքենան պետք նախագծված և արտադրված լինի այնպես, որպեսզի մուտքի ժամանակ ապահովի փոխադրական հենահարթակի անշարժ վիճակը՝ մասնավորապես, բեռնման կամ բեռնաթափման գործողությունների կատարման ժամանակ:
22. Բեռնամբարձ մեքենան պետք է նախագծված և արտադրված լինի այնպես, որպեսզի փոխադրական հենահարթակի և դրան սպասարկող նստեցման հարթակի մակարդակների միջև տարբերությունը սայթաքելու կամ վայր ընկնելու ռիսկ չառաջացնի:
23. Եթե գոյություն ունի փոխադրական հենահարթակից բեռի վայր ընկնելու ռիսկ, բեռնամբարձ մեքենան պետք է նախագծված և արտադրված լինի այնպես, որպեսզի տվյալ ռիսկի առաջացումը բացառվի:
24. Պետք է բացառվի նստեցման և իջեցման (բեռնման և բեռնաթափման) տեղերում մարդկանց հպման ռիսկը շարժվող հենահարթակի կամ բեռնամբարձ մեքենայի շարժման մեջ գտնվող այլ մասերի հետ:
25. Փոխադրական հենահարթակի շարժման գոտում, նստեցման և իջեցման (բեռնման-բեռնաթափման) հարթակում փոխադրական հենահարթակի բացակայության պահին, մարդկանց վայր ընկնելու հնարավորության հետ կապված ռիսկի առկայության դեպքում, պետք է նախատեսվեն այդպիսի ռիսկի առաջացման հնարավորությունը բացառող պաշտպանիչ ցանկապատեր: Այդպիսի պաշտպանիչ ցանկապատերը չպետք է բացվեն փոխադրական հենահարթակի շարժման գոտու ուղղությամբ: Դրանք պետք է ունենան արգելափակումով պաշտպանիչ սարք, որը գործարկվում է փոխադրական հենահարթակի զբաղեցրած դիրքից կախված, և կանխում է փոխադրական հենահարթակի վտանգավոր շարժումը, քանի դեռ պաշտպանիչ ցանկապատերը չեն փակվել կամ չեն արգելափակվել, և պաշտպանիչ ցանկապատերի բացվելը՝ մինչև փոխադրական հենահարթակի կանգառնելը նստեցման և իջեցման (բեռնման-բեռնաթափման) համապատասխան հաթակի մոտ:
26. Բեռնամբարձ մեքենաների աշխատունակության հաստատման համար, դրանք պետք է պարբերաբար ենթարկվեն բեռնային ստատիկական ու դինամիկական փորձարկումների' անձնագրային բեռնամբարձության 1,25 բեռնվածքով (ստատիկական փորձարկումներ) և անձնագրային բեռնամբարձության 1,1 բեռնվածքով (դինամիկական փորձարկումներ): Բեռնային փորձարկումների անցկացման մեթոդիկան պետք է շարադրված լինի բեռնամբարձ մեքենայի շահագործման հրահանգում:
27. Նոր արտադրված բեռնամբարձ մեքենաները (ազատ կանգնած սլաքային տեսակի կռունկները) լրացուցիչ ենթարկում են շրջման դեմ ընդհանուր կայունության փորձարկումների: Փորձարկումների անցկացման մեթոդիկան պետք է շարադրված լինի բեռնամբարձ մեքենայի շահագործման հրահանգում:
28. Բեռնամբարձ մեքենաների ձեռքով գործադրվող կառավարման սարքերը պետք է ելման դիրք վերադարձելի լինեն ավտոմատորեն (ինքնաբերաբար): Սակայն տեղափոխման մի մասի կամ ամբողջ գործընթացի կառավարման ժամանակ, որի դեպքում ամբողջությամբ բացակայում է բեռների կամ մեքենաների բախման վտանգը, կառավարման նշված սարքերը կարող են փոխարինվել հատուկ սարքերով, որոնք թույլ կտան կատարել ավտոմատ կանգառնելը նախապես տրված դիրքերում, առանց ելման դիրքին ավտոմատորեն վերադառնալու սարքի օգտագործման: Ճոպանային փոխադրական հենահարթակները, քարշակող միջոցները պետք է պահվեն հակակշիռներով կամ ձգվածության վերահսկումն ապահովող սարքով:
29. Բեռնամբարձ շղթայի, ճոպանի կամ առասանի հավաքման միավոր չհանդիսացող յուրաքանչյուր մաս պետք է ունենա իր վրա զետեղված մակնշում, իսկ դրա անհնարինության դեպքում պետք է իր վրա փակցված լինի արտադրողի անվանման և հասցեի նշումով ցուցանակ կամ չհանվող օղակ:
30. Բեռնամբարձ շղթաները,պողպատյա ճոպանները,մանածագործական ճոպանները և ժապավենները պետք է ունենան հետևյալ տեղեկատվությունը պարունակող արտադրողի կողմից տրված վկայական.
31. արտադրողի անվանումը և հասցեն,
32. շղթայի, պողպատյա ճոպանի, մանածագործական ճոպանի կամ ժապավենի մակնիշը, ներառյալ՝ անվանական չափը, կոնստրուկցիան և նյութի մասին տվյալնեը,
33. փորձարկումներն անցկացնելու օգտագործված մեթոդը (եղանակը),
34. խզման (կամ քայքայման) նվազագույն բեռնվածքը:
35. Բոլոր բեռնաբռնիչ հարմարանքների (առասաններ, շղթաներ, կցիչներ և այլն) վրա պետք է նշված լինեն առավելագույն բեռնամբարձությունը և այն նյութի անվանումը, որի համար դրանք նախատեսված են (եթե այդ տեղեկատվությունն անհրաժեշտ է անվտանգ շահագործման համար): Եթե բեռնաբռնիչ հարմարանքների վրա հնարավոր չէ մակնշում կատարել մակնշման համար անհրաժեշտ պայմանների բացակայության պատճառով, վերոնշյալ տեղեկատվությունը պետք է նշված լինի բեռնաբռնիչ հարմարանքների վրա հուսալիորեն ամրակապված ցուցանակի վրա,կամ պետք է տեղաբաշխված լինի այնպիսի տեղում,որտեղ գոյություն ունի դրա քերամաշման (օրինակ' մաշվածության արդյունքում) կամ բեռնաբռնիչ հարմարանքների ամրության աստիճանի վրա բացասական ներգործության առաջացման ամենափոքր ռիսկ, և պետք է լինի հստակ տարբերելի:
36. Յուրաքանչյուր բեռնամբարձ մեքենայի վրա պետք է նշված լինի դրա տեխնիկական անձնագրով նախատեսված առավելագույն բեռնամբարձությունը, իսկ սլաքային տեսակի կռունկների համար պետք է լրացուցիչ տեղակայվի բեռնային բնութագրերով ցուցանակ:
37. Բացառապես բեռնաբարձման (բեռների բարձրացման, փոխադրման) համար նախատեսված բեռնամբարձ մեքենաները, որոնք ապահոված են մարդկանց մուտքի հնարավորությունն նախատեսող փոխադրական հենահարթակներով, պետք է դրանց վրա տեղակայված լինի մարդկանց փոխադրումն արգելող նշանով, հստակ նախազգուշացնող գրառումով ցուցանակ,որը պետք է լավ տեսանելի ու ընթռնելի լինի և պահպանվի մեքենայի ծառայության ամբողջ ժամանակահատվածում:
38. Բեռնամբարձ մեքենայի մեխանիզմները պետք է ապահոված լինեն նորմալ փակ տեսակի արգելակներով (բացի շրջադարձի մեխանիզմի արգելակներից, որոնք կարող են լինել նորմալ բաց տեսակի):
39. Բեռնամբարձ մեքենայի ամբարձիչ մեխանիզմի արգելակման պաշարի գործակիցը պետք է լինի 1,5 ոչ պակաս և պետք է նշանակվի հաշվի առնելով մեխանիզմի դասակարգման խումբը:
40. Վտանգավոր բեռների բարձրացման և փոխադրման համար նախատեսված բեռնամբարձ մեքենաների ամբարձիչ մեխանիզմները պետք է ապահոված լինեն երկու արգելակներով, որոնք պետք է ապահովեն արգելակման պահը, ընդ որում, դրանցից յուրաքանչյուրի արգելակման պաշարի գործակիցը նշանակում են, ելնելով տրված անվտանգության ապահովման պահանջներից:
41. Բեռնամբարձ մեքենայի բեռնաբռնիչ օրգանները պետք է համապատասխանեն տրված անվտանգության ապահովման պահանջներին և խոչընդոտեն բեռի ինքնակամ անջատմանը, ընկնելուն կամ թափվելուն դրա բարձրացման և փոխադրման ժամանակ, այդ թվում' կառավարման համակարգի խափանումների դեպքում:
42. Բեռնային կեռերը, բացառությամբ հատուկ կատարման կեռերի, պետք է տեղակայվեն ճոճվող հենակային առանցքակալերի վրա:
43. Կախոցի վրա կեռի ամրակապման դեպքում պետք է շահագործման ժամանակ ամբողջությամբ բացառվեն դրա չարտոնված կամ կամայական անջատումը կախոցից:
44. Բեռնամբարձ մեքենայի յուրաքանչյուր կեռ պետք է ապահոված լինի բեռի բարձրացման և փոխադրման ժամանակահատվածում կեռի բացվածքից առասանի, օղի կամ բլթանցքի կամայական դուրս ընկնելը խոչընդոտող մղլակով (բլթանցքով կեռ, ճարմանդներ, օղեր, կապօղակներ և այլն):
45. Բեռնամբարձ մեքենայի էլեկտրասարքավորումները և կառավարման համակարգը պետք է համապատասխանեն տրված անվտանգության ապահովման պահանջներին և պատասխանեն դրա վրա տեղակայված մեխանիզմների դասակարգման խմբերի պահանջներին:
46. Բեռնամբարձ մեքենայի կառավարման համակարգը առնվազն պետք է ապահոված լինի զրոյական և հոսանքային պաշտպանությամբ, բացառի մեխանիզմների շարժաբերի չարտոնված (ինքնակամ) գործարկման հնարավորությունը, ինչպես նաև էլեկտրական հոսանքով անձնակազմի հոսանահարման հնարավորությունը:
47. Բեռնամբարձ մեքենայի հիդրոսարքավորումները պետք է համապատասխանեն տրված անվտանգության ապահովման պահանջներին, բացառեն հիդրոշարժաբերի տարրերի (խողովակաշարեր, դրանց միացումներ) վնասումը մետաղակառուցվածքի տարրերի հետ հպման ժամանակ և բացառեն վթարային իրավիճակներում (ճնշման իջեցում, միացումների հերմետիկության խախտում, շարժիչի կանգառ և այլ) բեռի (սլաքի) ինքնակամ իջեցումը:
48. Յուրաքանչյուր հիդրավլիկ սարքաշղթա պետք է պաշտպանված լինի աշխատանքային ճնշման բարձրացումից ապահովիչ կափույրով, որը կարգավորված է անձնագրային բեռնամբարձությանը հավասար անվանական բեռով աշխատանքի համար և կապարակնքված է:
49. Բեռնամբարձ մեքենաները պետք է ապահոված լինեն անվտանգության անհրաժեշտ սարքերով՝սահմանափակիչներով (օրինակ՝աշխատանքային շարժումների սահմանափակիչ- ներով, խցիկի մուտքի դռների անհրաժեշտ արգելափակումներով և այլն) և ցուցիչներով (օրինակ՝ սնման գծում լարման առկայության լուսային ցուցանշման, կշռող սարքերի ցուցանշման, բեռի բարձրացումն ու փոխադրումն սկսելու ձայնային ազդանշանման և այլն): Բեռնամբարձ մեքենայի անհրաժեշտ սահմանափակիչների ու ցուցիչների ցուցակը և քանակությունը ընտրում են ելնելով դրա կոնստրուկտիվ առանձնահատկություններից, պատասխանատվության աստիճանից և անվտանգության պահանջվող մակարդակի ապահովումից:
50. Բեռնամբարձ մեքենայի կառավարման ապարատները պետք է կատարված և տեղակայված լինեն այնպես, որպեսզի կառավարումը լինի հարմար և չդժվարեցնի բեռի ու բեռնաբռնիչ սարքերի կամ հարմարանքների (առասաններ, շղթաներ, կցիչներ և այլն) հետ կապված գործողությունների դիտարկումը և տեսանելիությունը:
51. Բռնակների և լծակների տեղափոխման ուղղությունը պետք է ըստ հնարավորության համապատասխանի մեխանիզմների շարժման ուղղությանը:

Բեռնամբարձ մեքենայի կառավարման խցիկների ներքին չափերը պետք է բավարարեն տվյալ սարքավորման համար սահմանված էրգոնոմիկայի և անվտանգության պահանջները:

Բեռնամբարձ մեքենայի հեշտ հասանելի և շարժման մեջ գտնվող մասերը պետք է փակված լինեն այնպիսի հանովի ամուր ցանկապատերով, որոնք թույլ կտան իրականացնելու մեխանիզմների սպասարկումը և զննումը:

Բեռնամբարձ մեքենաների էլեկտրասարքավորման չմեկուսացված հոսանատար մասերը, որոնք տեղադրված են դրանց հետ հպվելու հնարավորությունը չբացառող տեղերում, պետք է ցանկապատված լինեն:

Բեռնամբարձ մեքենաների սրահները, հարթակները և աստիճանները պետք է ապահովեն տրված ամրությունը, իսկ դրանց չափերը պետք է համապատասխանեն անվտանգության սահմանված պահանջներին:

Բեռնամբարձ մեքենաների մետաղե կոնստրուկցիաների հաշվարկային տարրերի եռակցման միացումները պետք է ապահովեն դրանց անվտանգությունը:

Ռելսուղին (ռելսուղիով տեղաշարժվող բեռնամբարձ մեքենաների համար) պետք է նախագծված (կառուցված) և արտադրված լինի այնպես, որպեսզի շահագործման գործընթացում (աշխատանքային և ոչ աշխատանքային վիճակներում), ինչպես նաև բեռնամբարձ մեքենայի կենսական ցիկլի մնացած փուլերում (հավաքակցում, փորձարկումներ և այլն) նա պահպանի հայտարարված ամրությունը, կոշտությունը, կայունությունը, հոգնածությունը, մաշակայունությունը և կերամաշակայունությունը:

**ԳԼՈՒԽ III**

**ՍՆՆԴԱՄԹԵՐՔԻ ՄՇԱԿՄԱՆ և ՎԵՐԱՄՇԱԿՄԱՆ, ԿՈՍՄԵՏԻԿԱԿԱՆ ՄԻՋՈՑՆԵՐԻ ԿԱՄ ԴԵՂԱԳՈՐԾԱԿԱՆ ՊԱՏՐԱՍՏՈՒԿՆԵՐԻ ԱՐՏԱԴՐՄԱՆ ՀԱՄԱՐ ՍԱՐՔԱՎՈՐՈՒՄՆԵՐ**

1. Սննդամթերքների, կոսմետիկական միջոցների կամ դեղագործական պատրաստուկների հետ շփվող նյութերը պետք է պիտանի լինեն ըստ նշանակության կիրառման համար: Նյութերի մակերևույթները և դրանց պատվածքները պետք է շփվող միջավայրի նկատմամբ լինեն կայուն և ապահովեն դրանց մաքրման հնարավորությունը և ախտահանման անցկացումն առանց քայքայման,ճաքերի ձևավորման,ջարդման,շերտատման կամ քերամաշման:
2. Սննդամթերքների, կոսմետիկական միջոցների կամ դեղագործական պատրաստուկների հետ շփվող սարքավորման մակերևույթները պետք է լինեն հարթ, առանց ելուների կամ խորացումների, որտեղ կարող են կուտակվել, կամ որոնք կարող են նպաստել մթերքի կուտակմանը: Սարքավորումները պետք է հեշտությամբ մաքրման և ախտահանման ենթարկվեն (անհրաժեշտության դեպքում հեշտությամբ քանդվող մանրակների նախնական անջատումից հետո): Սարքավորումների ներքին մակերևույթները պետք է ունենան շառավիղային այնպիսի կցորդում, որը թույլ կտա մանրազնին կերպով կատարել դրանց մաքրումը:
3. Անհրաժեշտ է, որպեսզի գույություն ունենա սարքավորումից հեղուկների,գազերի և օդակախույթների (աերոզոլների) լրիվ հեռացման հնարավորություն, որոնք առաջանում կամ անջատվում են սննդամթերքներից, կոսմետիկական միջոցներից կամ դեղագործական պատրաստուկներից, ինչպես նաև մաքրման և ախտահանման արդյունքում ձևավորվող գոյացություններից:
4. Սարքավորումները պետք է նախագծված ու արտադրված լինեն այնպես, որպեսզի բացառվի դրանց մեջ կողմնակի նյութերի և վնասատուների ներթափանցումը (օրինակ՝ միջատների),ինչպես նաև ցանկացած օրգանական նյութերի կուտակումներ մաքրման համար անհասանելի տեղերում:
5. Սարքավորումները պետք է նախագծված ու արտադրված լինեն այնպես, որպեսզի բացառվի առողջության համար վտանգավոր օժանդակ նյութերի (օրինակ՝ քսուքների) շփման հնարավորությունը սննդամթերքների, կոսմետիկական միջոցների կամ դեղագործական պատրաստուկների հետ:
6. Սարքավորման շահագործման հրահանգը պետք է պարունակի մաքրման, ախտահանման և լվացման գործողությունների կատարման համար նախատեսվող անհրաժեշտ միջոցների և մեթոդների վերաբերյալ տեղեկատվություն:

Հավելված № 4

ՀՀ կառավարության 2017 թվականի

\_\_\_\_\_\_\_\_\_ \_\_\_\_\_ № - Ն որոշման

**ՑՈՒՑԱԿ**

**«ՄԵՔԵՆԱՆԵՐԻ ԵՎ ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ՄԱՍԻՆ» ՏԵԽՆԻԿԱԿԱՆ ԿԱՆՈՆԱԿԱՐԳԻ ՊԱՀԱՆՋՆԵՐԻՆ ՍԵՐՏԻՖԻԿԱՑՄԱՆ ՁԵՎՈՎ ՀԱՄԱՊԱՏԱՍԽԱՆՈՒԹՅԱՆ ՀԱՎԱՍՏՄԱՆ ԵՆԹԱԿԱ ՏԵԽՆԻԿԱԿԱՆ ԿԱՐԳԱՎՈՐՄԱՆ ՕԲՅԵԿՏՆԵՐԻ**

1. Փայտամշակման հաստոցներ կենցաղային,
2. Ձյունաճահճագնացներ,ձյունագնացներ և դրանց կցորդներ,
3. Ավտոտնակային սարքավորումներ ավտոփոխադրամիջոցների և կցորդների համար,
4. Գյուղատնտեսական մեքենաներ,
5. Բանջարանոցաայգեգործական և անտառտնտեսական կիրառման փոքր մեքենայացման միջոցներ մեքենայացված,այդ թվում՝ էլեկտրական,
6. Մեքենաններ անասնաբուծության, թռչնաբուծության և կերարտադրության համար,
7. Մեքենայացված գործիքներ,այդ թվում՝էլեկտրական,
8. Տեխնոլոգիական սարքավորումներ փայտամթերման, փայտապահեստների և փայտալուղարկման համար.
9. բենզինաշարժիչավոր սղոցներ,
10. շղթայավոր էլեկտրական սղոցներ,
11. Հասարակական սննդի,սննդային բլոկների և առևտրային կազմակերպությունների համար տեխնոլոգիական սարքավորումներ,
12. Լեռնային փորվածքների ամրակապման, մակաբացման և մաքրման աշխատանքների համար սարքավորումներ.
13. մաքրման կոմբայններ,
14. մեքենայացված համալիրներ,
15. լավայի կամ երկրախորշի համար մեքենայացված ամրակապեր,
16. օդաճնշական (պնևմա)գործիք:

Լեռնային փորվածքների անցահատման (հորատանցման) համար սարքավորումներ.

1. ածխի և ապարի անցահատման (հորատանցման) կոմբայններ,
2. նախապատրաստական փորվածքների համար մետաղական ամրակապեր:

Հանքահորային փոխադրամիջոցի և փողային (հորանային) վերհանման սարքավորումներ.

1. հանքահորային քերակավոր փոխակրիչներ,
2. հանքահորային ժապավենային փոխակրիչներ,
3. հանքային և հանքահորային կարապիկներ:

Հորատանցքերի և պայթանցքերի հորատման համար սարքավորումներ, պայթանցքերի լցման և լիցքավորման համար սարքավորումներ.

1. օդաճնշական հորատիչներ (հորատամուրճեր),
2. օդաճնշական (պնևմա)հարվածիչներ,
3. լեռնահանքային արդյունաբերության հորատանցքերի հորատման համար հաստոցներ,
4. հորատման կայանքներ:
5. Օդափոխության և փոշենստեցման համար սարքավորումներ.
6. հանքահորային օդափոխիչներ,
7. փոշեորսման և փոշենստեցման միջոցներ,
8. թթվածնային ճնշակներ:
9. Բեռնամբարձիչներ, ամբարձիչ-փոխադրական սարքավորումներ:

**ՑՈՒՑԱԿ**

**«ՄԵՔԵՆԱՆԵՐԻ և ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ՄԱՍԻՆ» ՏԵԽՆԻԿԱԿԱՆ ԿԱՆՈՆԱԿԱՐԳԻ ՊԱՀԱՆՋՆԵՐԻՆ ՀԱՄԱՊԱՏԱՍԽԱՆՈՒԹՅԱՆ ՀԱՅՏԱՐԱՐԱԳՐՄԱՆ ՁևՈՎ ՀԱՄԱՊԱՏԱՍԽԱՆՈՒԹՅԱՆ ՀԱՎԱՍՏՄԱՆՆ ԵՆԹԱԿԱ ՏԵԽՆԻԿԱԿԱՆ ԿԱՆՈՆԱԿԱՐԳՄԱՆ ՕԲՅԵԿՏՆԵՐԻ**

1. Տուրբիններ և գազատուրբինային կայանքներ:
2. Փչաքարշային մեքենաներ:
3. Ջարդիչներ:
4. Դիզել գեներատորներ:
5. Բեռնամբարձման (բեռնաբարձման) գործողությունների համար հարմարանքներ:
6. Փոխակրիչներ:
7. Ճոպանավոր և շղթայավոր էլեկտրական բազմաճախարակներ:
8. Հատակադիր անռելս արտադրական փոխադրամիջոց:
9. Քիմիական սարքավորումներ նավթագազավերամշակող:
10. Պոլիմերային նյութերի վերամշակման համար սարքավորումներ:
11. Պոմպային սարքավորումներ (պոմպեր,ագրեգատներ և պոմային կայանքներ):
12. Սառնածինային, ճնշակային, սառնարանային, ավտոգենային (գազային), գազամաքրման սարքավորումներ.
13. օդաբաժանիչ և հազվագյուտ գազերի կայանքներ,
14. հեղուկների և գազերի մաքրման և նախապատրաստման համար ապարատներ (սարքեր,գործիքներ),սառնածին համակարգերի և կայանքների ջերմափոխանակման և զանգվածափոխանակման ապարատներ (սարքեր,գործիքներ),
15. ճնշակներ (օդային և գազային շարժահաղորդ),
16. սառնարանային կայանքներ:
17. Մետաղների գազաբոցային մշակման և արտադրատեսակների մետաղապատման համար սարքավորումներ:
18. Գազամաքրման և փոշեորսման սարքավորումներ:
19. Թաղանթանյութի-թղթի սարքավորումներ:
20. Թղթապատրաստման սարքավորումներ:
21. Նավթահանքային, հորատման երկրաբանա-հետախուզական սարքավորումներ:
22. Մեքենաշինության արտադրատեսակների վրա լաքաներկային ծածկույթի պատման համար ապարատներ և տեխնոլոգիական սարքավորումներ:
23. Հեղուկ ամոնիակի համար սարքավորումներ:
24. Խմելու ջրի մաքրման և նախապատրաստման համար սարքավորումներ:
25. Մետաղամշակման հաստոցներ:
26. Դարբնացո-մամլիչային մեքենաներ:
27. Փայտամշակման սարքավորումներ (բացի կենցաղային փայտամշակող հաստոցների):
28. Ձուլման արտադրության համար տեխնոլոգիական սարքավորումներ:
29. Եռակցման և գազաջերմային փոշեպատման համար սարքավորումներ:
30. Արդյունաբերական տրակտորներ:
31. Ավտոբեռնիչներ:
32. Հեծանիվներ (բացի մանկականներից):
33. Հողափորման,մելիորատիվ աշխատանքների,բացահանքերի սպասարկման և մշակման համար մեքենաներ:
34. Ճանապարհային մեքենաներ, շինարարական խառնուրդների պատրաստման համար սարքավորումներ:
35. Շինարարական մեքենաներ և սարքավորումներ:
36. Շինարարական նյութերի արդյունաբերության համար սարքավորումներ:
37. Փայտամթերման, փայտապահեստների և փայտալուղարկման (բացի բենզինաշարժիչավոր և շղթայավոր էլեկտրական սղոցների) համար տեխնոլոգիական սարքավորումներ:
38. Տորֆային արդյունաբերության համար տեխնոլոգիական սարքավորումներ:
39. Արդյունաբերական լվացքատների սարքավորումներ:
40. Հագուստի և կենցաղային արտադրատեսակների քիմիական մաքրման և ներկման համար սարքավորումներ:
41. Կոմունալ տնտեսության համար մեքենաներ և սարքավորումներ:
42. Արդյունաբերական օդափոխիչներ:
43. Արդյունաբերական օդորակիչներ:
44. Օդատաքացուցիչներ և օդասառեցուցիչներ:
45. Թեթև արդյունաբերության համար տեխնոլոգիական սարքավորումներ:
46. Տեքստիլ (մանածագործական) արդյունաբերության համար տեխնոլոգիական սարքավորումներ:
47. Քիմիական մանրաթելքի,ապակեթելքի և ասբեստաթելի արտադրման համար տեխնոլոգիական սարքավորումներ:
48. Սննդի, մսի, կաթի և ձկան արդյունաբերության համար տեխնոլոգիական սարքավորումներ:
49. Ալրաղաց-ձավարի, համակցված կերերի և էլևատորային արդյունաբերության համար տեխնոլոգիական սարքավորումներ:
50. Առևտրի, հասարակական սննդի և սննդային բլոկների համար տեխնոլոգիական սարքավորումներ.
51. սննդամթերքների մեխանիկական մշակման համարսարքավորումներ,
52. մթերման ֆաբրիկաների և պտուղբանջարենեղի բազաների համարսարքավորումներ,
53. հասարակական սննդի,սննդային բլոկների համար ջերմայինսարքավորումներ:
54. Պոլիգրաֆիական սարքավորումներ:
55. Ապակու,ճենապակու,հաղճապակու և մալուխի արդյունաբերության համար տեխնոլոգիական սարքավորումներ:
56. Հեղուկ և պինդ վառելիքով աշխատող ջեռուցման կաթսաներ:
57. Արդյունաբերական կազմակերպությունների տեխնոլոգիական գործընթացներում օգտագործման համար նախատեսված սարքավորումներում ներկառուցված հեղուկավառելի- քային,գազային և համակցված (բացառությամբ բլոկայինների) հրածորաններ:
58. Հեղուկ և պինդ վառելիքով աշխատող ջեռուցման և ջրատաքացման ապարատներ:
59. Ֆրեզներ (բազմակտրիչներ).
60. բազմանիստ կարծրահամահալվածքային թիթեղներով ֆրեզներ,
61. արագահատ պողպատից կտրող և ակոսահան ֆրեզներ,
62. կարծրահամահալվածքային ֆրեզներ:
63. Կտրիչներ.
64. կարծրահամահալվածքային թիթեղներով մակազոդված շրջատաշիչ (խառատային) կտրիչներ,
65. բազմանիստ կարծրահամահալվածքային թիթեղներով շրջատաշիչ (խառատային) կտրիչներ:
66. Փայտանյութի մշակման համար կարծրահամահալվածքային թիթեղներով սկավառակային սղոցներ:
67. Մինչև 1000 Վ լարման էլեկտրակայանքներում աշխատանքի համար մեկուսացված բռնակոթերով փականագործական մոնտաժային (հավաքակցման) գործիք:
68. Հագցնովի ֆրեզներ.
69. ծոծորակային ատամներով հագցնովի փայտահատ ֆրեզներ,
70. կարծրահամահալվածքից կամ պողպատից դանակներով հագցնովի փայտահատ ֆրեզներ,
71. հավաքովի գլանային հագցնովի ֆրեզներ:
72. Բնական և սինթետիկ (արհեստական) ալմաստներից գործիքներ.
73. ալմաստային հղկասկավառակներ,
74. կտրման (կտրիչ) ալմաստային սկավառակներ:
75. Բորի նիտրիդի հիմքով սինթետիկ (արհեստական) գերպինդ նյութերից գործիք (էլբորից գործիք).
76. հղկասկավառակներ:
77. Խողովակաշարային արմատուրներ արդյունաբերական:
78. Հղկիչ գործիքներ, հղկանյութեր.
79. հղկասկավառակներ, այդ թվում՝ ձեռքի մեքենաների համար,
80. կտրման (կտրիչ) սկավառակներ,
81. ողորկման սկավառակներ,
82. թերթավոր հղկասկավառակներ,
83. ծայրափակ հղկաժապավեն,
84. ֆիբրե հղկասկավառակներ: